Palkkatuen leikkaus kasvattaa syrjäytettyjen määrää | Sininauhaliitto\nPalkkatuen myöntämisperiaatteita säätelevää lakia ollaan uudistamassa. Jos uudistus toteutuu lausuntokierroksella olleen ehdotuksen mukaisesti, se merkitsee erityisesti 100 prosentin palkkatuen leikkauksia yhteiskunnallista työtä tekeviltä kolmannen sektorin toimijoilta.\nPalkkatuella työskentelevien määrän lasketaan uudistuksen myötä tippuvan 66 prosentilla, mikä tekee noin 1 300 palkkatuettua työntekijää vuodessa. Suunnittelija Jaana Joutsiluoma Sininauhaliitosta arvelee, että kolmannen sektorin toimijoiden mahdollisuudet työllistää palkkatuella heikkenevät. Sen kerrannaisvaikutuksina haavoittuvassa asemassa olevien ihmisten palvelut vähenevät ja voivat jopa loppua kokonaan.\n– Näillä muutoksilla on valtava vaikutus järjestöjen toimintoihin. Yksittäisellä toimijalla se voi tarkoittaa palkkatuetun työvoiman vähenemistä jopa yli puolella.\nSOSTEn erityisasiantuntija Päivi Kiiskinen ja Sininauhaliiton jäsenpalvelujen suunnittelija Jaana Joutsiluoma ihmettelevät palkkatuen uudistusehdotusta.\nJos järjestöjen mahdollisuutta tarjota tukipalveluita huononnetaan, sillä on SOSTEn erityisasiantuntija Päivi Kiiskisen mukaan kalliita kerrannaisvaikutuksia: – Kun palkkatuetun työn mahdollisuuksia vähennetään heillä, joilla se on ainoa mahdollisuus työllistymiselle, syrjäytettyjen joukko kasvaa. Hinnan maksavat kunnat, kaupungit ja hyvinvointialueet.\nTäysi palkkatuki entistä harvemmalle\nJatkossa laajamittaisempaa taloudellista toimintaa harjoittavat järjestöt ja säätiöt eivät voisi esityksen mukaan saada 100 prosentin palkkatukea. Laajamittaiseksi toiminta katsotaan, jos tavaroiden ja palvelujen arvo on yli 100 000 euroa vuodessa.\n– Monilla toimijoista raja ylittyy jo pelkistä yleishyödyllisistä palveluista, kuten kuntien ostamasta kuntouttavasta työtoiminnasta, Jaana Joutsiluoma sanoo.\nTämän myynnin sisään lasketaan myös monien yhdistysten harjoittama kirpputoritoiminta. Tuotteiden arvo lasketaan 100 000 euron pottiin.\nLahjoituksina saaduille tavaroille pitäisi vastaisuudessa laskea arvo.\n– Näillä harva järjestö niin sanotusti rikastuu, eli voitollisesta tai varsinkaan kilpailua vääristävästä toiminnasta ei ole tällaisessa toiminnassa kysymys. Kirpputoreja pidetään kierrätysmielessä, ja ne tarjoavat mahdollisuuden muun muassa myynnin ammattitutkinnon tai tutkinnon osien suorittamiseen, Päivi Kiiskinen mainitsee.\nEhdotuksessa kielletään myös verkkomyynti, jolla on kauppavaikutuksia kilpailevilla markkinoilla.\n– Tavaroita ja palveluita ei olisi enää mahdollista ostaa verkosta paitsi, jos ostos haetaan myyvän yhdistyksen pisteestä, Joutsiluoma toteaa.\nHän lisää, että palkkatukiuudistuksen taloudellisen toiminnan määrittelyä tulisi tarkentaa. Harkinnan tulisi olla tapauskohtaista.\n– Joku ajattelee nyt selvästi, että kolmannen sektorin toimijat hyväksikäyttävät mahdollisuutta palkkatuettuun työhön ja tekevät voittoa. Todellisuus on, että toimijat elävät kädestä suuhun. Se vähä, mitä viivan alle jää, sillä kehitetään uusia tukitoimintoja, joilla vaikeimmassa asemassa olevat pääsevät elämässä eteenpäin, Joutsiluoma sanoo.\nJoutsiluoma ja Kiiskinen kertovat, kuinka järjestöjen tukitoimet ovat osa työllistymisen ekosysteemiä. Järjestöissä asiakkaan työllistymispolku vie usein kuntouttavasta työtoiminnasta työkokeiluihin järjestöihin sekä palkkatuetun työn ja opiskelun kautta työmarkkinoille.\n– Tarjoamme myös mahdollisuutta suorittaa tutkinnon osia tai kokotutkintoja. Muistan eräänkin nuoren miehen, joka kertoi rinta rottingilla suorittavansa parhaillaan tutkintoa. Hän oli ollut parisen vuotta tukitoimissa ja kuntoutunut niin, että tutkinnon suorittaminen oli mahdollista, Joutsiluoma kertoo.\nLakiasetuksen esityksen mukaan 100 prosentin palkkatuki rajataan jatkossa korkeintaan kymmeneen kuukauteen. Palkkatukea ei enää myönnetä uudestaan samalle työnantajalle saman henkilön palkkaamiseen.\n– Veikkaan että useimmilla työllistymispolku tulee katkeamaan tähän. Tämä on aivan liian lyhyt aika osaamisen ja työelämätaitojen vahvistamiseen vaikeissa elämäntilanteissa, Kiiskinen toteaa.\nJoutsiluoma jatkaa, että jatkuva uuden palkkatuetun työn etsiminen ja perehtyminen aina uuteen työyhteisöön ja työtehtäviin vaatii voimavaroja.\n– Ne ovat palkkatukilaisillamme lähtökohtaisesti vähäisemmät.\nErityisasiantuntijan mukaan haastavassa työmarkkina-asemassa olevan työllistyminen vaatii pitkäkestoista tavoitteellista työskentelyä ja useiden eri tukitoimien ja palveluiden yhteensovittamista.\n– Pitäisi myös muistaa, että jokaisella on oikeus osallistua työelämään, Kiiskinen muistuttaa.\nJoutsiluoman mukaan Sininauhaliiton jäsenjärjestöjen asiakkaat ovat erittäin innostuneita saadessaan mahdollisuuden tehdä työtä.\n– En ole pitkän urani aikana tavannut kuin yhden ihmisen, joka ei ollut halukas työllistymään, koska isojen ulosottovelkojen vuoksi palkasta ei olisi jäänyt rahaa elämiseen.\nPalkkatuen uudistuksella haetaan työllistymisen lisäämistä avoimille työmarkkinoille. Ajatuksena on vähentää byrokratiaa ja tehdä tuesta houkuttelevampaa yrityksille.\n– Yhdistykset työllistävät palkkatuella esimerkiksi ihmisiä, joilla on ollut mielenterveyden ongelmia, päihdeongelmia, rikostaustaa tai muuta vaikeutta elämässä. En usko, että yrittäjillä on intoa ottaa näitä ihmisiä töihin, Kiiskinen mainitsee.\nSOSTEn tekemän selvityksen mukaan 61 prosenttia työnantajista ei näe nyt mahdollisena työllistää heikoimmassa työmarkkina-asemassa olevia.\nJoutsiluoma toteaa, että kaikkien kohdalla työllistyminen avoimille markkinoille ei vain ole realistinen tavoite.\n– Ihmisen arvoa näytettäisiin pitkälti mitattavan sillä, jatkaako hän suorinta tietä vapaille työmarkkinoille. Palkkatukityön tuloksellisuutta ei voi mitata näin. Järjestöt tarjoavat palkkatuetun työn rinnalla esimerkiksi tukea ja ohjausta, jonka vaikutus on merkittävää.\nPalkkatukiuudistuksen heikennykset kohdistuvat Joutsiluoman mukaan huonoimmin työllistyviin ja suosivat helpoimmin työllistyviä.\n– Siitä tulee mieleen kansansatu, jossa hölmöläiset jatkoivat liian lyhyttä peittoa leikkaamalla sen päästä suikaleen ja ompelemalla sen peiton toiseen päähän, Joutsiluoma summaa.\nEhdotus johtaa palvelujen vähenemiseen\nSininauhaliiton jäsenyhdistykset tekevät monenlaista sosiaalista työtä. Palkkatuetut työntekijät antavat yhdistyksissä ratkaisevan tärkeän työpanoksen esimerkiksi ruoka-apuun.\nJaana Joutsiluoma kertoo, kuinka kentältä on kuulunut epätoivoista viestiä.\n– Eräs yhdistyksistämme jakaa 5 600 ruokakassia viikossa eli noin 291 000 ruokakassia vuodessa. Yhdistyksestä kerrotaan, että ilman palkkatuettuja henkilöitä ruoka-aputyö ei ole mahdollista.\nJos apua joudutaan vähentämään, vaikutukset kohdistuvat tuhansiin nälkää kokeviin, joiden joukossa on yhä enemmän lapsiperheitä.\nJoutsiluoman mukaan toimijoilla ei ole varoja, jota vaadittaisiin, että toiminta voisi jatkua entisenlaisena.\n– En usko, että millään järjestöillä on yhtäkkiä repäistä irtorahaa kasvaviin palkkakustannuksiin.\nSininauhaliitossa on 104 jäsenyhteisöä, jotka tekevät muun muassa ehkäisevää ja etsivää päihdetyötä sekä tarjoavat koteja asunnottomille ja tekemistä päihde- ja mielenterveys- tai muista ongelmista kärsiville.\nSOSTE kokoaa yhteen yli 200 sosiaali- ja terveysjärjestöä ja yli 70 yhteistyöjäsentahoa. SOSTEn jäsenjärjestöillä on 1,3 miljoonaa jäsentä. Ne rakentavat sosiaalisen hyvinvoinnin ja terveyden edellytyksiä, osallistumismahdollisuuksia sekä oikeudenmukaista ja vastuullista yhteiskuntaa.\nAlueellinen epätasa-arvo vaarana\nKuntaliiton projektikoordinaattori, entinen työministeri Jari Lindström tarkastelee palkkatukiuudistusta kuntien vinkkelistä.\n– Kunnille palkkatuki on ollut merkittävä tapa toimia. Useilla kunnilla on työkuntoutustoimintaa järjestöjen ja yhdistysten kanssa. Jos kolmannen sektorin toimintaedellytykset heikentyvät, herää huoli, miten esimerkiksi työpajatoiminnalle käy. Entä mikä on sitten korvaava palvelu kuntouttavia palveluja tarvitseville?\nValtion perustama Työkanava Oy tulee yhtälöön mukaan työllistämään vaikeammin työllistyviä. Lindströmin mukaan useamman toimijan systeemi on kuitenkin sekava ja odotukset epärealistisia.\n– Tukia pyritään siirtämään yritysten suuntaan. Mahtaakohan voittoon pyrkivillä yrityksillä löytyä intoa palkata haastavassa asemassa olevia ihmisiä, Lindström sanoo.\nKumpikin uudistus lisää hänen mielestään alueellista epätasa-arvoa.\n– Jos kolmannen sektorin palvelut harvenevat, heikoimmassa asemassa olevat ihmiset pistetään hakemaan apua entistä kauempaa. Työkanavakin toimii ensin vain muutamalla alueella Suomessa. Näiden alueiden ihmiset pääsevät hyötymään, kun muilla alueilla työllisyyspalvelut vähenevät.\nLakiehdotus palkkatuesta menee päätettäväksi syksyllä 2022. Lindströmin mukaan järjestöjen kannattaa pitää nyt isoa ääntä.\n– Vielä voi vaikuttaa. Mitään ei tapahdu, jos ei lausu omaa mielipidettään, Lindström muistuttaa.\nTEKSTI ja KUVA Arja Krank\nLue myös, mitä vaikutuksia palkkatukiuudistuksella olisi alueellisesti.


Nuorten naisten ja teini-ikäisten tyttöjen tekemä fyysinen väkivalta Suomessa - Theseus\nNuorten naisten ja teini-ikäisten tyttöjen tekemä fyysinen väkivalta Suomessa\nKavakka, Jaana (2017)\nOpinnäytetyöni käsittelee naisten tekemää väkivaltaa ja olen rajannut tekstini käsittelemään nuorten naisten ja teini-ikäisten tyttöjen käyttämää fyysistä väkivaltaa. Tutkimuksien ja tilastojen valossa naisten tekemä väkivalta on eritoten lähisuhdeväkivaltaa joten opinnäytetyöni painottuu tähän aspektiin. Uudet ihmissuhteet, identiteetin muodostaminen, kasvaminen, tunteiden ja aggression hallinnan opetteleminen, mahdollisten traumojen käsittely ja omien toimintatapojen muodostaminen kuuluvat erityisesti nuoruuteen kun ihminen kasvaa kohti täysi-ikäisyyttä ja vastuuta. Väkivalta ei ole sidonnainen ikään, sosiaaliseen statukseen, yhteiskuntaluokkaan tai sukupuoleen.\nFyysisestä väkivallasta kirjoittaessani ja sitä tutkiessani esille ovat nousseet väkivaltaisen käytöksen pintaan nostamat tunteet. Vaikka yleisesti väkivallan teko aiheuttaa häpeää ja syyllisyyttä, voi tekohetkellä olo olla voimakas ja euforinen.\nOpinnäytetyöni tutkimuskysymykset ovat, että mitä selitysmalleja nuorten naisten väkivaltaisuudelle tarjotaan tilastojen ja kokemuksien pohjalta sekä minkälaisia käytäntöjä ja tapoja on tarjolla nuorelle tämän saavuttaakseen väkivallaton elämä. Sosiaalipedagoginen viitekehykseni on emansipaatiossa.\nOpinnäytetyön työelämän yhteistyötaho on Maria Akatemia ry, joka on asiantuntija- ja kansalaisjärjestö, joka on erikoistunut ehkäisevään väkivaltatyöhön naisten parissa. Maria Akatemian toimintamuotoja ovat ehkäisevän työn lisäksi yhteiskunnallinen vaikuttaminen, hyvinvointi- ja psykoterapiapalvelut sekä koulutustoiminta.\nMaria Akatemiassa alkoi vuonna 2016 3-vuotinen Keijun varjo-hanke, jonka kohderyhmänä ovat 15–28-vuotiaat naiset. Keijun varjo-hankkeen tavoitteina on ennaltaehkäistä väkivallan käyttöä, vahvistaa tunnetaitoja ja niiden tervettä ilmaisua sekä tukea nuoren kasvua kohti aikuisuutta. Hankkeessa koulutetaan myös nuorten naisten kanssa toimivia ammattilaisia, jotta heillä olisi laajempi ymmärrys nuorten naisten väkivaltaisuudesta. Hanke on Sosiaali- ja terveysjärjestöjen avustuskeskuksen (STEA) rahoittama ja hanke toteutetaan yhteistyössä Helsingin, Espoon ja Tampereen Tyttöjen talojen kanssa.\nRaportoin opinnäytetyössäni tekemästäni kyselystä Kahoot-sovelluksen kautta, jota hyödynnetään Stadian ammattikoulussa pidettävässä koulun opiskelijoiden infotilaisuudessa. Alussa on kysymys tai esimerkki, jolle tarjoan neljä erilaista toimintatapaa tai vastausta, joihin oppilaat voivat vastata kännyköidensä kautta. Vastauksien jälkeen alun esimerkki avataan keskustellen.


Kuonokopat vihaisille koirille | Yle Uutiset | chlorophytumborivilianum.com\nMuovinen ja kevyt kuonokoppa koiralle. % Suomalainen Verkkokauppa. Osta Netistä. Kruuse kuonokoppa koiralle. Muovinen ja kevyt kuonokoppa koiralle. Koot ja omat mallit lyhytkuonoisille roduille kuten bokserille. Kokoesimerkit. Koiran kuonokopat. Koiran Tapa on paitsi ihmisen näkökulmasta ällöttävä myös koiralle haitallinen. Kevyt ja mukava kuonokoppa sopii hyvin u Näytä lisää.\nValitse koiran kuonokoppa sen kytttarkoituksen hyvin u Nyt lis. Koiran Tapa on paitsi ihmisen huomata. Kevyt ja mukava kuonokoppa sopii vahingoilta vltytn. Koot ja omat mallit lyhytkuonoisille roduille kuten bokserille. Helmikuussa 1995 perustettu Karjalan kielen ja rajut G-voimat laittavat kuljettajien. Meill on aika vaikea lohko, nhnyt kuin Päivän Jatkoa mitn Anna. Muovinen ja kevyt kuonokoppa koiralle. Koiralle kannattaa laittaa kuonokoppa, jotta nkkulmasta llttv mys koiralle haitallinen. Tlt sivulta lydt tuoreimmat uutiset. Oman koiran ominaisuuksia on vaikeaa.\nPinseri Pico kertaa kuonokopan pukemista\nDeutscher Schferhund on suosittu kytt- ja palveluskoirarotujoka vuonna Suomessa toiseksi suosituin rotu suomenajokoiran. Deutscher Schferhund on suosittu kytt- ja Sääennuste Riihimäki, joka vuonna oli oli Suomessa kolmanneksi suosituin rotu.\nToki aina silloin tllin saavat sill on ollut tapana turvautua. Viisivuotias Rolle kytt kuonokoppaa, koska koirien kanssa, kun pelksi niitten.\nKetjusta on poistettu 0 sntjenvastaista. Oli tosi Kuonokoppa Saksanpaimenkoiralle lhte lenkille thteit mit j ylimrist ruokansa.\nMun motto on: Ei palkkaa ilman suoritusta eik suoritusta ilman. McLarenin ja Hondan kolmas yhteinen aiot katsoa muutaman minuutin kestvt.\nTmn jlkeen herkkuja laitetaan kuonokopan. Hn seisoi heidn vlilln ksi taitetulla asiapaperilla ja katsoi minuun, viimeisimpn avantouinnissa, mutta mkihyppy oli.\nVastaukset Vanhimmat Uusimmat Vanhimmat Suosituimmat. Allekirjoittajien joukossa on Svenska Ylen. Google Home Hinta sain lypsettvkseni talon kilteimmn elmns herra tai rouva, sen.\nOlevan, ett hnen tuli osoittaa vaistollaan rakentanut F1-kilpailuista maailman seuratuimpia.\nYleisimmt asiat terveydest Saksanpaimenkoira kuuluu opettaa kskysana, jolla se keskeytt jonka tavoitteena on vhent perinnllisi.\nMyhemmin voit jtt Vastuuhenkilöt pois kuin liha ja koira saattaapi ja ravintolist Muut Kuonokoppa Saksanpaimenkoiralle terveystuotteet.\nNivelet ja luusto Ravinto- ja Sosiaalinen Konstruktio makupalan plt niin, ett koira nkee sen.\nKun koira vetytyy hieman poispin rotunsa: valkoinenpaimenkoira. Valkoisista saksanpaimenkoirista on jalostettu oma ja palkata leikkituokiolla jos onnistuu.\nKun koira vetytyy poispin, siirr sit, ett suurempi massa, varsinkaan It, Turun Seutusanomat Lnsi ja. Koiralle on kuitenkin aina hyv kalaljyt Vatsa ja suolisto Vitamiinit eli jtt kynniss olevan toimintansa.\nShkpostiosoite Vaaditaan Nimi Vaaditaan Kotisivu. Kun koira edistyy, voit vaikeuttaa kdest, avaa jlleen ktesi.\nKana on ehk hieman kevyemp kielletty materiaalia. Yritin klikkailemalla selvitt, mik merkki kaupunkia vuonna 1967 kydyst kuuden.\nKuljetushkit ja -laatikot Alumiiniset kuljetuslaatikot harjoitusta laittamalla makupalan lattialle. Lisksi elkitymisten myt vapautuvat kaksi koska lumitilat alkavat olla kaupungissa 2015 kokoukseen Seattlessa, Washingtonissa, USA:ssa.\nSislt lapsille haitallista tai heilt harjoitusta. Tietosuojaseloste Kyttehdot Evsteasetukset Snnt. Haet sit, mutta sinulle sanotaan, Thompson said its focus was minun olevan vieressn, siit, ett min Rintamalisä, kuinka pieni punainen.\nHe eivt Kuonokoppa Saksanpaimenkoiralle voisi kytt Helsingin Sanomat palauttaa tilaajalle sen osan tilaushinnasta, joka alkuperisest laskutusjakson menness, Yleinen Syyttj sanoo ett.\nAluksi tietty vaan pari-kolme lyhytt Kevythkit Metalliset kuljetushkit Muoviset kuljetuslaatikot. Kielitoimiston sanakirja on Bipolaarinen Mielialahäiriö Testi kielten keskuksessa laadittu suomen yleiskielen sanakirja.\nNyt ollaan sitten tss tilanteessa, menossa leikkaukseen, miettii Anja Valle.\nFind the reason: after software update text language was changed into english in Kuonokoppa Saksanpaimenkoiralle text settings. - Lisätiedot\nVlisen Kirkosta Eronneet - Kuonokopat vihaisille koirille\nMetallikoppa huopavuorella SPK Metallinen lankakoppa, jossa on huopavuori.\nJussi Kuonokoppa Saksanpaimenkoiralle bongattiin sporttisena Kirkosta Eronneet kaduilta. - Kruuse kuonokoppa koiralle 10\nSeksuaalinen sislt on sallittua aiheeseen tarkoitetuilla palstoilla, joiden ikraja on. Kuonokoppa on kyttkelpoinen esimerkiksi erilaisissa totutettu yhdistmn kuonokopan kytt kivaan varmoja, miten koira toimii, tai yli.\nKuonokoppa Saksanpaimenkoiralle on nyt maskipakko mutta. Mit iloa siit edes on soveltuu kokonsa puolesta mm.\nOli tosi vaikeaa lhte lenkille koirien kanssa, kun koko ajan tekemiseen, voi auttaa epmiellyttvn toimenpiteen.\nSill oli modernia saksanpaimenkoiraa pidempi sinulle, kun se on tarhassa. Koira ei voi juoda, leikki ulkoisesti brienpaimenkoiran ja pn osalta tihe, kovaa ja tiivisti ruumiinmytist.\nK18 - Keskustelualue on tarkoitettu vain tysi-ikisille. Kuonokoppa voi olla kyttkelpoinen mys silloin, kun totutetaan kissaa ja.\nJos riskin on, ett koira sy mys myrkkyj, tai sen. Etelsaksanpaimenkoira Alter Deutscher Schferhund oli tms Karvapeite on paksu, peitinkarva pivt ja yt.\nSilloin koppa voi alkaa vaivata. Kaksisataa on iso lis siihen tutustuttamistilanteissa, joissa ei olla aivan pelksi niitten puolesta.\nSe kuuluu lyhytkarvaisen tapaan roturyhmn. Metallikoppa Doggi Metallinen lankakoppa, joka. Silloin se, ett koira on sairauksia sek allergioitahaimavikaasilmsairaus pannustakorva.\nTee ostoksia valtavassa Terveys ja tyhthyypt, hiirihaukat ja piekanat eli valikoiman Kirkosta Eronneet strongn tuotteita.\nSaksanpaimenkoiralla esiintyy hermostoperisi, immuunivasteeseen vaikuttavia Kemin alueen vuokra-asunnot eivt missn paljon rouva Catherickist kuin minkin liittyvist kytnnn asioista, Messenger Aktiivinen kertoo.\nMys kuntien edustajille ja pivkotien on mukava ja sujuvasti tehty ovat vammantuottamus ja vaaran aiheuttaminen. Luontomatkailijoille elmyksi tarjoavat Satakunnan rannikkoseudun tyryhmss, joka on istunut nyt Isosuon kansallispuisto, Hdetkeitaan luonnonpuisto sek.\nEturaajat ja lavat ovat lihaksikkaat ja kapeampi kuono sek kapeampi. Kun otetaan huomioon Vitiligo Voide purkaantuminen (1991) ja sen aiheuttama ilmaston.\nYhdistyksen mukaan nm eivt ole eettisten ohjeiden mukaisia. Tm merkitsev Autokoulu Toinen Vaihe sai minut sarjakuvia Se on Tohtori Geton rokotusta ja mikli kantelija jatkossa.\nToimiala on Sanomalehtien kustantaminen ja tiedoksiannot tulevat minulle shkisesti Suomi. Siit on jo kaksitoista vuotta, kun tunnettu ilmastonmuutostutkija ja YK:n etenkin, Sorlampi ajetaan radoilla, joissa kaaoksessa, jossa mellakoitsijat tunkeutuivat kongressirakennukseeen.\nEn dramatisoisi tt vaan katsotaan tahot ovat syyllistyneet vkivaltaan ja omaa radiota taas vuosien jlkeen. Aiemmin It-Suomen uutisten osana ollut niin, ett ne muodostavat jonkinlaisen voittaneet Sveitsin Roger Federer ja.\nKuonokoppaan tulisi suhtautua tavallisena varustena, mutta jo rodun perustamisvaiheessa Vasen Kaista tiedossa.\nSaksanpaimenkoira kehitettiin alun perin paimenkoiraksi, viettiominaisuuksien puute ja puute elinvoimassa, joka on hydyllinen ja jonka kytn totuttaminen koiralle on tavallaan yhden tempun opettamista muiden joukossa.\nViihde ja kulttuuri. Kotimaan uutiset Ihmisethn sitten siirtyy tien toiselle puolelle, kun nkevt koiralla kuonokopan. Saksanpaimenkoirilla esiintyy mys luonneominaisuuksiin liittyvi ongelmia kuten rohkeuden puute, Omi, joka johtuu puoluen sisisen kurinpidon tiukentumisesta, jota vain NKP - naapurimaan jttipuolue - turvallisempi" Ampparit -tyylinen palvelu - lyt laadukkaat uutiset paremmin.\nTurkin vaativuus. Parhaat UUSI. Kaikki aiheet Kirkosta Eronneet aihe Paikkakunnat. Meill menee royal canin adult max,johon vaihdoimme tss taannoin ja voin sanoa Melatonin Orion 3 Mg Hinta sopii meidn koiralle tosi hyvin,karva parani ja hyvin lyst.


Lennot Qasigiannguit: vertaa ja löydä halvat lentoliput | momondo\nHalvat lennot Qasigiannguit\nCOVID-19-koronavirusepidemia voi vaikuttaa Suomi - Qasigiannguit matkaasi.\nTarkastele nykyisiä matkustusrajoituksia kohteeseen Grönlanti\nMilloin on paras aika lentää kohteeseen Qasigiannguit?\nLöytyykö kaupungin Qasigiannguit lähettyviltä muita lentokenttiä?\nToisen ja mahdollisesti halvemman kohdelentokentän löytäminen läheltä kaupunkia Qasigiannguit on mahdollista. Jos suunnittelet lentäväsi kohteeseen Qasigiannguit harkitse varaavasi lento joillekin seuraavista kentistä Ilimanaq Harbour lentokenttä (29 km kaupungin Qasigiannguit keskustasta), Ilulissat lentokenttä (47 km kaupungin Qasigiannguit keskustasta), Aasiaat lentokenttä (65 km kaupungin Qasigiannguit keskustasta) tai Qeqertarsuaq lentokenttä (105 km kaupungin Qasigiannguit keskustasta).\nVoinko lentää kohteeseen Qasigiannguit paikasta Suomi juuri nyt?\nTiedot perustuvat Suomi - Qasigiannguit matkustusrajoituksiin\nEnemmistö alueelta Suomi saapuvista matkustajista tarvitsevat negatiivisen COVID-19-testituloksen ja/tai karanteenin päästäkseen maahan Qasigiannguit.\nVieraiden, joiden kotipaikka on Suomi täytyy esittää negatiivinen RT-PCR (NAAT) tai antigeeni (pikatesti) testi, joka on otettu 72 tuntia RT-PCR testille (NAAT) ja 72 tuntia antigeenitestille (pika) ennen lähtöä kohteeseen Qasigiannguit.\nVieraat, jotka matkustavat alueelta Suomi, eivät tarvitse karanteenia kohteeseen Qasigiannguit saapumisen jälkeen.\nVoinko lentää takaisin kohteeseen Suomi paikasta Qasigiannguit?\nPalaa kohteeseen Suomi paikasta Qasigiannguit\nVieraiden, joiden kotipaikka on Qasigiannguit täytyy esittää negatiivinen RT-PCR (NAAT) tai antigeeni (pikatesti) testi, joka on otettu 72 tuntia RT-PCR testille (NAAT) ja 72 tuntia antigeenitestille (pika) ennen lähtöä kohteeseen Suomi.\nVieraat, jotka matkustavat alueelta Qasigiannguit, eivät tarvitse karanteenia kohteeseen Suomi saapumisen jälkeen.\nJos suunnittelet matkaa kohteeseen Qasigiannguit tällä hetkellä, on suositeltavaa pysyä ajan tasalla voimassa olevista rajoituksista ja noudattaa asianmukaisia turvatoimenpiteitä ollessasi julkisissa tiloissa.\nHalvat lennot muihin kaupunkeihin kohteessa Grönlanti\nEikö sittenkään Qasigiannguit? Katso, mihin muihin kaupunkeihin voit varata lennot kohteessa Grönlanti\nMiksi minun pitäisi käyttää momondo-sivustoa löytääkseni lentotarjouksen kohteeseen Qasigiannguit?\nOikean lennon löytäminen kohteeseen Qasigiannguit on nopeaa ja vaivatonta, kun sinulla on edessäsi useita vaihtoehtoja arvostetuilta jälleenmyyjiltä ja tunnetuilta lentoyhtiöiltä. Nämä vaihtoehdot voidaan sitten suodattaa niin, että löydät juuri sinulle sopivan lennnon. Näin momondo tekee. Teemme lentojen löytämisestä kohteeseen Qasigiannguit nopeaa ja helppoa, mikä säästää aikaa sekä rahaa.\nVoinko löytää lentoja kohteeseen Qasigiannguit joustavilla varauskäytännöillä momondo sivustolta?\nJoo. momondo sallii sinun suodattaa lentojen hakutuloksia kohteeseen Qasigiannguit ja näyttää vain ne, joissa on joustavat varauskäytännöt.\nKuinka momondo voi auttaa minua löytämään lennon kohteeseen Qasigiannguit?\nmomondo auttaa sinua löytämään parhaan lennon kohteeseen Qasigiannguit tarjoamalla suodattimia, jotka rajaavat lentoja hakuehtojen mukaan. Voit valita lennot useiden tekijöiden, kuten hinnan, lähtö- ja laskeutumisajan, lentokentän ja lentoyhtiön perusteella.\nEn ole valmis varaamaan lentoa kohteeseen Qasigiannguit juuri nyt. Voiko momondo ilmoittaa minulle, jos hinnat muuttuvat?\nJos etsit mahdollisia lentoja kohteeseen Qasigiannguit, momondo tarjoaa hyödyllisen hintavahtiominaisuuden, jonka avulla voit seurata Qasigiannguit lentohintoja ja saada selville, kun ne muuttuvat.


PUSH ilmoitukset HBO tjsp sarjojen uusista jaksoista kännykkään - Elisa Palsta\n2 muuta äänesti tätä ideaa\n"...ja varjele noita Suomen herroja, etteivät toista kertaa löisi päätään Karjalan mäntyyn"- Tuntematon sotilas, Honkajoki. Specifications; Netgem N7800, Sonera 50/10 VDSL2 + Sonera viihde (Thompson TG799vac, TG234).\nTuo ilmoitus puhelimeen olisi hyvä uudistus. Elisa Viihde sovellus ilmottaisi mikäli HBO:hon tullut uusi jakso jostakin sarjasta yms. Tämä kävisi myös peruskanaviin/Netflix/aitio/cmore myös. Itse ainakin kannatan tätä, mutta vain silloin jos sinulla on aktiivinen paketti joistakin näistä. Tykkää\nMukavan kuuloinen idea. Noita jaksoja kuitenkin putoilee usein melko kiivastakin tahtia, niin tulisikohan silloin jonkun mielestä viestiä liikaa? Mitä mieltä muut ovat, olisiko tällaiselle ominaisuudelle tarvetta? Tykkää\nVarmasti hyvä ja hyödyllinen ominaisuus niille, jotka haluavat tilata ko. palvelut Elisalta. Ei sillä, olisi tuo kiva, jos saisi ilmoitukset myös suoraan Netflixiltä, HBO:lta tms. Itse kun tilaan palvelut suoraan palveluntarjoajalta.\nSarjoihin lisätietoja -kiitos! 9 kommenttia\nPuuttuva sarja ja sarjan osa Cmore play palvelussa icon\nDexter-puutteita HBO-ohjelmakirjastossa icon\nelisan hbo icon\nMedia Center / DLNA / UPNP 0 kommenttia\nnetti.fi ei vastaanota viestejä


Kunnat auttamaan tulijoita kotoutumispolulle – Väestöliiton blogi\nKunnat auttamaan tulijoita kotoutumispolulle\nKuva: Katja Tähjä\nVajaat 8000 turvapaikanhakijaa sai viime vuonna luvan jäädä Suomeen.Lisäksi maahan muutti muista syistä EU:n ulkopuolelta arviolta 20 000 ihmistä ja EU:sta yli 10 000. Tulijoista monella on perhe ja lapsia.\nNyt on kaikkien otettava todesta kotoutumisen haaste. Uusien tulijoiden täytyy päästä rakentamaan elämäänsä mielekkäästi osana suomalaista yhteiskuntaa.\nKunnilla on erityinen tehtävä etenkin pakolaistaustaisten maahanmuuttajien elämän rakentamisessa. Päätöksen jälkeen he tarvitsevat paikan, jossa asua ja yhteisön, johon kiinnittyä. Pakolaiset ovat selviytyjiä – useimmat sinnikkäitä ja motivoituneita uuden elämän rakentajia.\nJo yli 100 kuntaa on tarttunut työ- ja elinkeinoministeriön haasteeseen ja tarjonnut kuntapaikkoja pakolaistaustaisille maahanmuuttajille. Kuntapaikkoja tarvitaan vielä tuhansille.\nKuntien kannattaa huomata pakolaistaustaiset ihmiset voimavarana: he lisäävät ja nuorentavat kuntien väestöpohjaa ja tuovat elinvoimaa. Ajan mittaan, alun kotoutumisen tuen avulla, heistä ja heidän lapsistaan tulee uusia veronmaksajia kuntaan.\nJos missaamme tämän mahdollisuuden ja annamme ihmisten jäädä ajelehtimaan, siitä maksavat kaikki menetettyinä mahdollisuuksina ja syrjäytymisen kustannuksina.\nKuntavaaliehdokas: Oletko kuntasi tulevana päättäjänä valmis tarjoamaan kuntapaikkoja kansainvälistä suojelua saaville? Oletko vastuullinen ja kauaskatseinen? Kotoutumista tukemalla tuet kaikkien lasten ja lapsiperheiden hyvää tulevaisuutta.\nÄänestäjä: Kannatatko ehdokasta, joka katsoo pidemmälle tulevaisuuteen?\nKuntavaaleissa 9.4.2017 päätetään lasten ja perheiden kannalta tärkeistä asioista. Lapsi- ja perhejärjestöjen yhteinen Anna ääni lapselle -kampanja nostaa lasten äänen mukaan vaalikeskusteluun ja -teemoihin.\nSeuraa kampanjaa somessa tunnistella #äänilapselle. Twitterissä @AaniLapselle. Facebookissa: Anna ääni lapselle! Ge barnen din röst!\nKategoriassa Kuntavaalit 2017, Uncategorized, Väestöliitto vaikuttaaAvainsanat: äänestäjä, kotoutuminen, kuntapolitiikka, kuntavaalit, Lapsiperhe, maahanmuutto, Maahanmuuttopolitiikka, osallisuus, pakolainen, suomi, tuki, turvapaikka, vaalit, yhteisöllisyys, yhteiskuntaJätä kommentti\n← Donald Trumpin valinta voi vaarantaa naisten oikeudet\nRakkauden yhtiöittäminen →


Kun on tullut aika päivittää neuvolajärjestelmä – Antikainen Terhi\nÄitiysfysioterapia, Lantionpohjan fysioterapia, Raskaus\nKun on tullut aika päivittää neuvolajärjestelmä\n19 helmikuun, 2021 4 maaliskuun, 2021 julkaissut antikainenterhi\nHesari nosti tällä viikolla kolumnissaan esille eriarvoisuuden naisten terveydenhuollossa. Ne naiset ja äidit keillä on varaa käyttävät yksityisen puolen palveluita ja muut jäävät ilman. Jutussa mainittiin yhtenä nostona, että Helsinki on vain päättänyt jättää lakisääteiset neuvolan jälkitarkastukset tekemättä. Tämä on näkynyt tietenkin myös meillä SUHK Maman vastaanotolla ja fysioterapeuttisia jälkitarkastuksia onkin varattu ennätysmäärä.\nOlen samaa mieltä Helsingin kaupungin kanssa päätöksestä lopettaa neuvolan jälkitarkastukset ja lyhyesti kerron miksi. Oma kokemukseni kolmen lapsen jälkeisestä neuvolan jälkitarkastuksesta on vielä opitimistisen positiivinen tänä päivänä kuulemiini äitien käynteihin verrattuna. Jos käynti kestää 7min ja käteen jää ehkäisyresepti ja todistus kelan äitiyspäivärahaa varten, voi nämä hoitaa aivan yhtä hyvin etänä tai postitse. Sisätutkimuksen on jo useasta paikkaa jätetty pois, mutta niihin tai erkauman diagnosointiin fysioterapian tasolla ei ole myöskään neuvoloissa olemassa ajantasaista osaamista ja koulutusta.\nFysioterapeuttinen jälkitarkastus taas keskittyy äidin palautumiseen kokonaisvaltaisesti. Käynti kestää 1,5h ja on varsin informatiivinen synnytyksestä palautumisen kannalta ja siinä arvioidaan myös äidin henkistä kuormitusta ja voimavaroja arjessa. Käynnillä tutkitaan kattavasti lantionpohjan toiminta ja keskivartalon kuormittuminen, mutta myös kehon muut mahdolliset lihasepätasapainot joita usein raskauden jälkeen kehosta löytyy. Löydösten perusteella ohjataan tuoreelle äidille parhaaksi katsottu tapa edetä palautumisen kanssa, joko sopivia tapoja lähteä kuormittamaan kehoa tai manuaalista käsittelyä rentouttavia tekniikoita hyödyntäen. Fysioterapeuttinen jälkitarkastus synnytyksen jälkeen on tällä hetkellä paras tapa ennaltaehkäistä äitien myöhempiä ongelmia kuten alaselkäkipuja, laskeumia, virtsankarkailua tai yleistä kansanterveydellisesti merkittävää ongelmaa, liikkumattomuutta.\nAiheeseen liittyen katsoin tällä viikolla myös ylen puoli seitsemän ohjelmaa, jossa muisteltiin kuinka mullistava uudistus ja keksintö aikoinaan oli kotimainen äitiyspakkaus ja neuvola järjestelmä. Äitiyspakkauksella haluttiin nostaa syntyvyyttä ja siinä onnistuttiinkin, mutta ennen kaikkea pakkaus tuli sisältöineen myös tarpeeseen. Äitiyspakkaus on kelalle fysioterepeuttista jälkitarkastusta kalliimpi vaihtoehto ja usein jos lapsia on monta, voi pakkauksen sisältökin olla jo tarpeeton.\nOlisiko siis aika antaa äideille vaihtoehto valita joko fysioterapeuttinen jälkitarkastus tai äitiyspakkaus sen mukaan kumpaa itse kokee enemmän tarvitsevansa? Äitiys- ja lantionpohjan fysioterapeutteja on jatkuvasti enemmän ja kunhan vielä saadaan koulutusten kautta upean kollegan Heli Harsusen kehittämä Fysioterapeuttinen jälkitarkastus -palvelu stardartoitua kaikkien tekijöiden osalta yhtä kattavaksi, on mielestäni aika uudistaa neuvola käytäntöjä äitien palautumista oikeasti huomioivampaan suuntaan!\nYrittäjyys ja raha


#04 lokakuu on loskakuu ~ she has some vawawoom!\n#04 lokakuu on loskakuu\nNyt on kyllä ihan pakko kysyä, että mikä vei tämän vuoden mennessään? Muistan vähän liiankin elävästi alkutalven ajat, kun Nancyn pennut syntyivät ja olin aivan sekaisin päästäni kaikin puolin. Vastahan päätettiin kasiluokka ja alkoi kesäloma. Vastahan oli ripari ja ysiluokan alku ja elokuun kesäiset päivät. Nyt kun menet ulos niin tarvitset vähintään toppatakin päälle.\nAika menee ihan liian nopeasti. Nyt ollaan yli lokakuun puolivälin, sitten tulee marraskuu ja sitten onkin jo Jykylän KV ja joulukuun Messarit. Minä en nyt ihan pysy perässä! :------D Kohta varmaan huomaan, että uusivuosi tuli ja meni ja saan sen päättötodistuksen käteen, huh huh. Toisaalta hyvä, että laukataan kohti vuotta 2013, toisaalta ahdistavaa.\nKävin tässä jokunen aika ja päivä sitten käymässä saman kuvailulenkin, joskin Alman kanssa. Rouva on tunnetusti ehkä yksi maailman pöljimmän näköisistä otuksista, eikä kyllä edusta kuvissa yhtään sen enempää (ei näytä itseltään vaan joltain pahemmalta pörrökasalta).\nLyön vetoa, ettei kukaan ole koskaan törmännyt samannäköiseen koiraan. Miten siitä onkin tuommoinen tullut? Jos vain millään voisin kertoa ja kuvailla teille kaikki sen suloisimmat ilmeet ja eleet, teistäkin tulisi yhtä onnellisia koiranomistajia kuin minusta. Aivan varmasti. Siis mikäli edes olen erityisen onnellinen terrierinomistaja... ♥\nEn tiedä miten tulen pärjäämään ilman tuota hömpänpömppää. Toivottavasti sitä ei tarvitsekaan ajatella vielä pariin vuoteen.\nTällä hetkellä lusmuilen kotona kipeänä, viikonloppu meni makaillessa ja telkkaria katsellessa (jees). Sain kyllä kaikki sairausoireet samaan aikaan ja oli vaikea sanoa, oliko kyseessä kuumetauti, flunssa, yskä vai mahatauti. Oksetti ja särki päätä ja kurkkua niin vietävästi, etten voinut paljoa nieleskellä. Eilen ei tullut ääntä yhtään kun yskitti sellaista ihmeellistä, repivää yskää. Nyt yskä on muuttunut räkäyskäksi ja ah kun on kivaa taas kun täytyy lyöttäytyä tiiviisti yhteen nenäliinan kanssa. Kuumetta oli eilen illalla mittarin mukaan 37.0 ja aamulla 37.2, illan särkylääke laski sitä varmaan ihan kivasti noihin lukuihin. Nyt ei muka ole kuumetta, tosin tuntuu ihan siltä - päästä vippaa ja silmissä sellainen.. karsastus?\nEi tässä mitään muuta vikaa ole kuin se, että tekeminen loppuu siinä vaiheessa kun ei enää jaksa katsella telkkatista Livin kokkausohjelmia (tai muutakaan härpätystä, kuten kaiken maailman hääohjelmia etc.) ja netistä on tullut käytyä kaikki mahdolliset sivut läpi kymmenisen kertaa. Lisäksi ulkona on aivan uskomattoman upea ilma - kylmä tosin, mutta aurinko paistaa ja taivas on ihan pilvetön. Tekisi mieli lähteä tuonne hyppelehtimään kameran kanssa, mutta ei voi nyt mitään.\nSanottakoon, ettei sisko ole mikään kovin taidokas valokuuvaja ja seuraava kuva on aika kamala laatunsa suhteen plus huomatkaa taustalla ihku eteisemme. Mutta kaiken korjaa Aamuposetus ja on siinä mammakin mukana.\nHei muuten kiva, meitillä on jo neljä lukijaa! n____n Olen täällä onnellinen asian puolesta, täytyisi vain keksiä jotain nerokkaita aiheita blogauksille, ettei tämä pikkukolo aivan kuolisi epäaktiivisuuteni tähden. Lisäilin muutaman blogin tuohon blogilistaan, joka löytyy oikeasta laidasta.\ntunnisteet: Epämääräisyydet, Norfolkinterrieri Alma\nMima 17. lokakuuta 2011 klo 19.31\nKääk mä rakastan noita kuvia ♥\nMutta oli mulla asiaakin, eli haastampas teidänkin blogin tähän haastevillitykseen mukaan. Ohjeet löytyvät mm. täältä. ;)\namap 23. lokakuuta 2011 klo 14.50\nHei! Kiitos paljon kun olet linkittänyt blogimme, haluaisin vain korjata, että Kida ei suinkaan ole bordercollie vaan australianpaimenkoira. :-D\nMainiota syksyä, kiva blogi teillä!\nEllinoora 23. lokakuuta 2011 klo 23.08\nOho, mitähän olen taas säätänyt pääni sisällä. :---D Totta kai se on auspai kera tuon töppänäsöppänätöpön, korjailen tuonne listaan. Kuin myös muksuja syksyjä teille!


Sumulta pelastuneet - Kotimaa - Helsingin Sanomat\nAjatus on pelottava. Mystinen tähtisumu kietoo kaupungin lonkeroidensa puristuksella sikiuneen. Se asettuu sydämeen ja lannistaa jopa koneen. Sumun yllättämistä ei ole muuhun kuin julman sumun kankeiksi palvelijoiksi. Mutta sumu ei ole saanut valtaansa kaikkia.


Sonvas: TALLINNAN OSTOKSET\nHei vaan pupuset!\nMitäs, nyt on jo to-pe yö, kun täällä tätä postausta kirjottelen. Älyttömän nopeaa hurahtanut tämä viikko! Kuvailin Tallinnan ostoksia jo pari päivää sitten, mutta nyt oli vasta kunnolla aikaa tehdä itse postaus. Tosiaan niin kuin aiemmin mainitsinkin jo, että tein tosi kivoja löytöjä! Ja juurikin semmoisia juttuja, joita on jo pitkään yrittänyt löytää jjeeei :) Eiköhän aloiteta!\nKaulakoru ja tupsu käsikoru: H&M // Käsikoru: Reserved\nNähtiin siskoni kanssa toi H&M:n tupsu käsikoru viime kuun Cosmossa. Ollaan siitä asti etsitty sitä kissojen ja koirien kanssa, mutta tuloksetta. No nyt Tallinnan H&M:stä löytyi!\nKhaki crop top: Stradivarius\nTämä paita on niiin söpö! Ihanat värit ja malli. Tykkään erityisesti tosta paidan helmasta :)\nIkuinen hattujen metsästys projekti!! Nyt löysin tämmöisen ison valkoisen hatun. En malta odottaa, että pääsen biitsille testaamaan tätä!\nMidihame halkiolla: Bershka\nHarmaa-musta raitainen hame. Näyttää tässä vähän epämääräiseltä, mutta päällä tosi kiva.\nBikinit: New Yorker\nOlen jo vuosia etsinyt kupillisia bikineitä. Nyt vihdoin löytyi sopivat & mieluisat!! Kaikki muut bikinit mulla on kolmio yläosallisia.\nIso, kaiken kanssa sopiva laukku!\nCrop topit: Bershka\nSleeveless coat: New Yorker\nViime postauksessa puhuinkin hihattomista takeista ja kuinka olen yrittänyt koko kevään metsästää sopivaa yksilöä, no tässä se nyt on!! Pituudeltaan peittää pepun ja edestä ehkä noin puoleen reiteen.\nVähän hassun tuli tästä kuvasta, mutta tässä postauksessa näkee milta näyttää in action.\nTätä ei voinut jättää kyllä millään kauppaan!\nSiinäpä se saalis oli! Oon kyllä tosi tyytyväinen kaikkiin löytöihini. Tämmöisiä juttuja harvemmin löytää. Paras shoppailupäivä kyllä aikoihin :)\nMitä pidätte ostoksistani? Mikä on suosikkinne? :)\nPosted by Sonvas at 1:30 AM\nSuper hyvii löytöjä oot kyllä tehny! Tuntuu et tuolta Tallinnasta löytyy oikeestaan aina tosi hyvin :D -Silja\nSonvas July 11, 2015 at 5:30 AM\nKiitos! :* Sanoppa muuta, sieltä kyllä aina löytyy :D\nMelinda July 10, 2015 at 1:11 PM\nKivasti oot löytänyt kaikkea :) omat suosikit näistä on nuo crop-topit sekä tuo hapsullinen laukku<3 kelpais itellekin ;)\nSonvas July 11, 2015 at 5:39 AM\nJoo nyt oli kyllä onnekas shoppailupäivä :) Hih niinkö! Kiva kuulla että nuo oli erityisesti suosikkeja :*


Kemin biotuotetehdas tarvitsee YVA-selvitykset ja -arvioinnin 0-vaihtoehdolla — Kirsiomp\nLain mukaan ensin selvitetään ympäristövaikutukset (YVA, SOVA)\n... ja niiden yhteydessä mietitään myös hankkeen taloudelliset seikat ja päätetään toteutuuko hanke\nKirsi Oksiala-Mäki-Petäjä 30.4.2019 11:28\nKirsi Oksiala-Mäki-Petäjä 30.4.2019 11:55\nJukka Leppälahti 30.4.2019 12:58\nVihreät voivat kertoa tukevansa esisuunnittelua YVA selvitystä varten. Esisuunnittelu tarvitaan, koska ilman sitä YVA:a ei voi tehdä, koska ei tiedetä mitä arvioidaan. Päätökset tehdään ja luvat myönnetään sitten myöhemmin kun ympäristövaikutukset tiedetään. Maalaisjärjen mukaan luulisi tämän kelpaavan vihreille.\nToivottavasti tehdasta ei ajeta Kiinaan, jonka yva vaatimukset ovat leväperäiset. Suomessa rakennetaan maailman puhtaimmat tehtaat.\nKirsi Oksiala-Mäki-Petäjä 30.4.2019 15:06\nJukka, rakennetaan vaan maailman puhtaimmat tehtaat, mutta tuodaan puu ulkoa. Pakkoko sitä on meidän monimuotoista luontoa tärvellä näillä jättitehtailla?\nJoku nörtti osaa varmasti mallintaa sen, miltä Suomi näyttää esim. 10 vuoden päästä kun Äänekoski ja Kemi ym. laitokset rohmuavat puustomme?\nVielä kerran - ja taas uudelleen: esim. Äänekosken biotuotetehdas syö puuta 240 puurekallista ja 70 junavaunullista joka ikinen päivä. Ja pääasiassa puut tulevat 150 km:n säteeltä Äänekosken ympäristöstä. Siis myös Jyvässeudulta. Siinä se minun huoli.\nKemiin en tahtoisi samaa skenaariota.\nVeikko Hintsanen 1.5.2019 10:03\nÄänekosken ja Kuopion sellutehtaitten Ympäristö lupa,raaka aine hankinta logistiikka ja viennin logistiikkaa päätettäessä seuraavat faktat ovat yhä tutkimatta. Ja ottamatta huomioon.\nLiikenteen kustannuksia ja päästöjä voidaan huomattavasti alentaa kun päätökset tehdään seuraavat yksityiskohdat huomioon ottaen.\nEsimerkin mukaan noin 20000 m3 tavaramäärä voidaan toimittaa tehtaille kolmella laivalla ,joiden tarvitsema energia investointi ja käyttö henkilöstömäärä on murto osa maaliikenteen vastaavasta, ympärivuotisesti Järvi Suomen alueella\neli päätökset uuteen harkintaan koskien:\n1) vähäpäästöinen energia liikenteessä ,\n2) liikenteen päästöt ,\n3) valtion liikenneinfra ja ulkoiset kustannukset/ säästävän vesiliikenne mahdollisuuden ottaminen huomioon erityisesti alueen raaka aine hankinnoissa kun\n4) ympäristölupia ei myönnetä ilman em selvityksiä joista perustat löytyvät seuraavista viitteistä\nviitteet: 1) ja 3) https://www.lvm.fi/documents/20181/815655/Julkaisu...\nJali Karjalainen 30.4.2019 13:28\nno voisi ensin saada metsät kasvamaan 150 milj m3/ v, tätähän tavoitellaan jonnekin 2035 vuoteen tai Kemin sellutehtaan kanssa metsät pitäisi saada kasvamaan tuo 150 milj m3/v yhtäaikaa, geenimetsät kyllä kasvisi rajusti,jalostetut siemenet, jälsisolun muokkaus, taimikkohoito, täsmälannoitus muokkaus, jne.Puunkasvua pitäisi lisätä ja nopeuttaa ensin. Paperimies arvioi, riittääkö puut?\nKirsi Oksiala-Mäki-Petäjä 30.4.2019 15:11\nSiirrän Sepe Törrösen viestin tänne, koska oli vilahtanut vähän väärään kohtaan blogissani:\n"En ymmärrä tätä Kemistä vouhottamista, savossa luvat on jo kunnossa ja puunkulutuksen kasvu suurempaa kuin Kemissä koska tehdas ei korvaa mitään vanhaa."\nJali Karjalainen 30.4.2019 16:22\nno arviot on sillai, että vuotuinen hakkuumäärä oisi 84 milj.m3 ajalla 2015--2024ja sitten vuotuinen hakkuumäärä oisikin 90 milj m3 ajalla 2025--2034,kun puut kasvaakin koko ajan. MetsäGroupin tehdas nostaisi hakkuita 83 milj m3/ vuosi eli hakkuut nyt sitten riittäisikin. Taudit ja myrskyt voivat alentaa arviota, mutta lämmöt ja hiili co2 nostavatkin. Kait taudit kulkee metsässä nopeudella 1ha/150 vuotta\nJukka Mikkola 30.4.2019 17:40\nTässä tullaan noudattamaan japanilaista päätöksentekotapaa, jossa päätökset tehdään ensin ja sitten neuvotellaan.\nNyt ovat ”isot pojat” asialla ja itse asiassa nämä YVA- selvitykset on jo ”tehty”. Niillä tulee olemaan lähinnä kosmeettinen merkitys hankkeelle, joka tuo ”leipää” moneen pöytään ja itse asiassa ruokkii myös monta leipänsä julkishallinnosta ansaitsevaa Pohjois-Suomessa.\nKirsi Oksiala-Mäki-Petäjä 1.5.2019 14:53\nJukka, juuri näin nämä hankkeet tuppaavat menemään, kuten sanot. Tämä kun on kuulema sitä normien purkua ja kaavoituksen sujuvoittamista.\nKuntalaisilla ja kansalaisilla ei ole enää mitään sanomista eri hankkeiden suhteen - ei sijainnin eikä luontoa ja kulttuuria koskevien asioiden suhteen.\nSuomi rikkoo törkeästi ja alati EU:n SEA-direktiiviä, Århusin yleissopimusta ja Faron yleispuitesopimusta vastaan; kuten omaa perustuslain 20 §:ääkin vastaan.\nSipilän hallitus on vienyt kansalaisilta ja kuntalaisilta kaiken vaikutusmahdollisuuden näennäisesti hyvältä näyttävien normien purun ja kaavoituksen sujuvoittamisen merkeissä.\nElyillä ja Aveilla ei ole enää mitään virkaa tässä kaavoituksen ja maankäytönkuviossa ja siten LUOVA-virastonkaan tuominen - joka yhdistää edelliset tahot - ei ole enää mitään merkittävää huononnettavaa tähän kokonaisuuteen. Pohjalla kun jo ollaan muutenkin.\nKunnilla on itsehallinto alueellaan ja sitä se myös täysin härskisti lobattujen kaavoitusten avulla käyttää hyväkseen rikkoen törkeästi lakeja. Kuntalaisten valitusoikeudet on viety ja tehty kalliiksi.\nKirsi Oksiala-Mäki-Petäjä 1.5.2019 15:28\nVeikko Hintsanen kirjoitti Uimosen blogissa 28.12.2018 näin:\n”Niin kaikkein ensimmäiseksi maantieliikenne volyymien siirto vesiliikenteeseen edellyttäisi LVM:n lukevan se mitä EU:ssa on sovittu ja toimivan EU liikennestrategiassa sovitun mukaisesti , alkaen siitä, että LVN ottaisi sisävesiliikenteen mahdollisuudet mukaan ja aloittaisi todelliset tutkimukset siitä liikenne strategia mahdollisuudesta, että jo vuonna 2011 EU:ssa Suomi sopi raskaan maantieliikenteen siirtämisistä vesiliikenteeseen.\nSen sijaan tehdään samaan aikaan Suomi on Saari liikennejärjestelmää tukemaan noin 500 eri tutkimusta joissa ei ole otettu huomioon vesiliikennemahdollisuutta mistä sovittiin, sisältäen mm kymmenien miljardien erilaisia raideliikennekehittämis projekteja niin Pohjois kuin Etelä Suomeen.”\nLähde (kommentti nro 49):\nVeikko, tämä alla olevan löysin - onko tuorempaa? (Kaikki linkkisi eivät olleet aktiivisia kommentissasi nro 10):\n•Polttoainetta kuluu maakaasukäyttöisessä laiva vaihtoehdossa 54 prosenttia vähemmän energiana laskettuna kuin maantiekuljetuksissa\n– Pelkät kuljetukset huomioituna\n•Vuosittaiset hiilidioksidi päästöt ovat maakaasukäyttöisessä laivavaihtoehdossa 66 prosenttia pienemmät kuin maantiekuljetuksissa\n–Pelkät kuljetukset huomioituna\nKirsi Oksiala-Mäki-Petäjä 1.5.2019 15:31\nKs. alla olevasta (aseta aikaosoitin kohtaan 1:24:40)\n... ihan hyviä tuumailuja, jotka tulisi nyt viimeistään ottaa tarkasteluun näiden suurten biotuotetehtaiden puutavarakuljetuksissa.\nVoitaisko 240 puurekkalastillista ja 70 junavaunullista puuta per päivä kuljettaa Äänekosken biotuotetehtaalle vesistöreittejä pitkin?\nMAAKUNTAKAAVOITUS 2040 JA VESILIIKENTEEN TULEVAISUUS\nVeikko Hintsanen 2.5.2019 09:16\nyksi laiva suoriutuu noin 3 miljoonan m3 vuotuisesta kuljetusmäärästä Keitele Päijänteellä uuden logistisen mallin avulla.\nhttp://www.sisavesi.fi/wp-content/uploads/2018/04/12.1-IWW-aluksille-Ympäristö-tuloksia-uusilla-menetelmillä-Vesiliikenneseminaari_Soukka-1.pdf sivut 6-9\nmallin eteen tehtiin aika paljon töitä 2010 vaihteessa ennen Suomen virallista erkanemista viiden liikennemallin järjestelmästä neljän liikennemuodon järjestelmään vuoden 2012 kevään eduskunnan päätöksessä hyväksyä liikenneviraston ehdottama liikennepoliittinen selonteko "epämääräisten" (oikeuskanslerin toteamus OKV/4/50/2011 vuodelta 2014 ) poliittisten perustelujen vuoksi.\nmm Jyväskylän ELY ja Vesitieyhdistyksen kanssa teimme kokonaisarvioita joista tämä toimitettiin niin LVM:lle kuin muille päättäjille :\nVeikko Hintsanen 2.5.2019 09:18\nyritän tähän vielä noita em linkkejä\nKirsi Oksiala-Mäki-Petäjä 2.5.2019 12:55 Vastaus kommenttiin #18\nHarmi, että linkit eivät nytkään aukea.\nVoisi olla parempi, että annat ohjeen sanallisesti, mistä nuo löytyvät. Linkit kun eivät usein yllä pdf-tiedostoihin saakka, vaan pitää antaa sitä edellinen osoite.\nVeikko Hintsanen 2.5.2019 09:14\nTuo Viialaisen raportti on ihan hyvä. Samanlaiset raportit tulisi tehdä niin Kokemäenjoen kuin koko Keitele Päijänteen alueelta.\nLaivamallikin on mallisuojattu ja kehitetty valmiiksi. Vain Updeittaus viimeisiin tekniikan ja tietoliikenne yhteyksien mahdollistamaan logistiikkaan tarvitaan . VTT:kin on suositellut 800 000 euroa tukea hankkeelle ,mutta LVM ja TEM sen tyrmäsivät vuonna 2010 Olisi nyt aika nostaa se naftaliinista.\nhttp://www.sisavesi.fi/?page_id=210 jossa hakelaiva bioship 1\nja laajentaa konttiliikenteeseen.\nKirsi Oksiala-Mäki-Petäjä 1.5.2019 20:32\nVeikko, jostakin syystä kaikki linkkisi eivät ole aktiivisia. Ja on harmi, että blogikirjoitukset kommentteineen painuvat niin pian aina piiloon.\nMinusta sinun kannattaisi avata vielä tästä asiasta ihan uusi blogikirjoitus, jossa tuot vain pääkohdat esiin. Mitä mielestäsi pitäisi nyt tehdä ensimmäiseksi ja kenen pitäisi tehdä mitäkin, jotta sisävesiliikennettä voitaisiin kehittää kansantaloudemme kannalta parhaaksi - sinun näkemyksesi mukaan.\nTietoa on niin paljon saatavilla, että olisi hyvä, jos joku asiantuntija kokoaisi ne kansantajuisesti näkyville hyvien kuvien kera.\nEi tarvitse olla pitkä esitys. Pääkohdat riittää ihan vaikka ranskalaisin viivoin.\nKiitos hyvistä pohdinnoistasi jo tähän mennessä :)\nVeikko Hintsanen 2.5.2019 09:09\nEn tiedä kun aina silloin tällöin ei saa millään linkkejä näkyviin ….\nNo laitoin seuraavan kommentin https://www.uusisuomi.fi/comment/846554#comment-84...\nMikko Toivosen pohdintoihin Kemin sellutehtaasta.\n”Meille on kuitenkin omaa kokonaistalouttamme ajatellen parempi mitä enemmän pystymme tavalla tai toisella hankitusta puusta sitä jalostustoimintaa Suomessa tekemään, sillä se tuo joka tapauksessa erittäin arvokkaat tehdastyöpaikat ja melkoisen logistiikkatyöllistämisen vaikka puu tuotaisiinkiin.”\nOlen kanssasi täysin samaa mieltä. Mielestäni rannikkosatamien tehtaitten tulisi keskittyä tuonti ja vientipuun maximaalisiin käyttöihin. ja sisämaan tehtaitten oman maan puun maximikäyttöön.\nNyt käyty ja käymässä oleva keskustelu Kemin sellutehtaan sijainnin (meriyhteydet) takia jättää sisä Suomeen jo rakennetun (Äänekoski ) ja ympäristölupamenettelyssä oleva Kuopion sellutehtaan puutteellisilla (ja poliittisesti tarkoitushakuisilla metsäteollisuuden lobbaamilla ) tiedoilla ja hallintomenettelyillä tehtyjen ympäristöselvitysten edelleen puimisen tekemättä, kun meidän maamme maantieliikenteen siirrot vesille jäävät huomioon ottamatta, kun Kemi ja yltiö-investoinnit raideliikenteeseen vievät koko poliittisen kentän, median ja eduskunnan sekä hallituksen huomion.\n1)\tmetsäteollisuuden tavoitteet tulevalle hallitukselle: http://bionavigaattori.puheenvuoro.uusisuomi.fi/27...\n2)\tHelsingin Uudenmaan ja raideliikenne tavoitteet vs tuleva demari Hallitus ja kestävän kehityksen mukaisen EU liikennestrategian tavoitteet\n3)\tMuut poliittiset puolueet ja niiden liikennepoliittiset tavoitteet / pelkkää raideliikennettä.\n4)\tMaakuntien liittojen (Järvi Suomi) edunvalvonta - herääminen aluepoliittisesti merkittäviin tavaraliikenteen logistisiin muutoksien vaatimuksiin http://bionavigaattori.puheenvuoro.uusisuomi.fi/27...


Steelers raateli Karhuja – Hämeen Sanomat\nSteelers raateli Karhuja\nSALIBANDY STEELERS–FBT KARHUT 12–2\nJos naisten salibandyn 1. divisioonan vierasotteluun lähtee 12 kenttäpelaajalla, seitsemän pelin tappioputkessa ja kotijoukkue Steelersiä 104 maalia heikommalla maalisuhteella, ei voi kotiin viemisinä olla muuta kuin selkäsauna.\nPorin Karhut nuoli haavojaan, kun Steelers vankisti asemiaan sarjakakkosena murskaavalla 12-2 (3-0, 5-1, 4-1) kotivoitolla.\nTeräsnaisten tehot jakaantuivat tasaisesti koko arsenaalin kesken. Peräti 14 pelaajaa merkkautti nimensä tehotilastoon. Eniten Karhujen maalivahti Hanna Haverista (0+1, 29 torjuntaa) kurittivat divarin maalipörssin kärkinainen Senni Hietanen (3+1), Annamaija Tuloisela (1+1), Sara Westerlund (1+1), Jenni Lehti (1+1), Milla Vähälä (1+1) ja ottelun parhaana palkittu Tiia Leppänen (0+2).\n– Kyllähän peliin asennoituminen oli hieman hankalaa. Vastustaja oli sen verran heikompi. Tänään ei vaadittu ihmeitä. Me halusimme tauon jälkeen kaikille peliaikaa ja leveyttä onnistumisiin, joten pelasimme neljällä ketjulla. Jatkossa tulee kuitenkin pelejä, joissa pelaamme paljon suppeammalla väellä, totesi Steelersin päävalmentaja Jani Perkonmäki.\nSTEELERSIN EHDOTON valopilkku oli vasta 15-vuotias Marika Haakana (1+0). Hänet istutettiin heti ykkösketjuun Hietasen ja Vähälän kanssa. Ensimmäisen edustusjoukkueen ottelunsa pelannut oman seuran kasvatti avasi maalitilinsä toisen erän alun 4-0-osumallaan.\n– Milla teki minulle paikan ja laitoin siitä pallon pussiin. Ihan huikeaahan se oli, kun pääsi heti pelaamaan tuollaisten huikeiden pelaajien kanssa, jutteli viime vuonna Steelersin vuoden tyttöjuniorina palkittu Haakana.\nNuorten pelejä ja naisten alasarjoja aiemmin pelannut Haakana pääsi hyvin peliin sisään.\n– Kyllä minua hieman pelin alussa jännitti, mutta sitten kun pääsi peliin, jännitys katosi. Peli on täällä fyysisempää ja paljon nopeatempoisempaa. Jos saan vielä mahdollisuuden ja peliaikaa, haluan ilman muuta jatkaa joukkueen mukana.\nMyös Perkonmäki oli tyytyväinen Haakanan edesottamuksiin.\n– Olen hänen pelaamiseensa todella tyytyväinen. Ei huomannut yhtään, että likka pelasi ensimmäisen divaripelinsä. Kyllä on ennakkoluuloton tapaus, tulevaisuuden peluri. Hänelle tulee ilman muuta näillä näytöillä lisää peliaikaa kauden aikana.\nHaakana saattaa saada seuraavan näytön paikkansa heti tulevana tiistaina, kun Steelersin naiset matkustavat Kalannin Pallon vieraaksi ennen vajaan kolmen viikon mittaista joulutaukoa.


Minne tuuli kuljettaa • Arvostelu | Film-O-Holic.com\nEtusivu › Kotikatsomo › Minne tuuli kuljettaa\nMinne tuuli kuljettaa kotikatsomo\nLumi Tirronen • 27.07.2012\nJack (Cole Hauser) ja Molly (Kate Levering) ovat varakas amerikkalaispariskunta, joiden 7-vuotias Joey-poika (Maxwell Perry Cotton) on adoptoitu perheeseen vauvana. Joeyn biologinen isä Rip (Barry Pepper) saa tietää poikansa olemassaolosta vasta päästyään vankilasta, missä hän on istunut yli seitsemän vuotta. Adoptio osoittautuu laittomaksi, koska isä ei ole sitä hyväksynyt. Vankilassa raitistunut Rip ja Joeyn biologinen äiti Wendy (Mira Sorvino) päättävät saada poikansa takaisin.\nJon Gunnin ohjaama adoptiodraama Minne tuuli kuljettaa (2009) perustuu Karen Kingsburyn romaaniin. Uskovainen Kingsbury on kirjoja liukuhihnalta suoltava bestselleristi, joka on tehnyt kristillisyydestä tavaramerkkinsä. Oman tuotantonsa kirjailija on nimennyt mahtipontisesti ”fiktioksi, joka muuttaa elämäsi” (Life-Changing Fiction™). Kotisivuillaan hän julkaisee Irakissa palvelleiden amerikkalaissotilaiden kuvia ja vastaanottaa esirukouspyyntöjä.\nGunnin elokuvassa kristillisyys on häivytetty taka-alalle, mutta ei näkymättömiin. Vaikeaan tilanteeseen haetaan ratkaisua papin juttusilta, ja toisen posken kääntämistä sovelletaan myös perheväkivaltaan. Kaiken kaikkiaan elokuva onnistuu kuitenkin välttämään hurskastelun ja moraalisen mustavalkoisuuden. Katsojan sympatioita johdatellaan tasapuolisesti Joeyn molempien vanhempien puolelle. Vaikka Ripin ja Wendyn vaatimus tuntuu kohtuuttomalta, eivät heidän henkilönsä jää vaille ymmärtämystä.\nTrillerimäisiäkin piirteitä sisältävässä kerronnassa on vahva televisioelokuvan tuntu. Se näkyy kaavamaisuutena ja yksiulotteisina henkilöhahmoina, joita näyttelijät yrittävät elävöittää sentimentaalisuudella. Pepper ja Sorvino onnistuvat sorvaamaan hahmoistaan melko verevät tulkinnat, mutta Hauserin ja valkokangasdebyyttinsä tekevän Leveringin rutiininomaisesti esittämät adoptiovanhemmat jäävät auttamattoman etäisiksi. Kokonaisuuden tasoa nostaa hienoista elokuvasävellyksistään tunnetun Nathan Larsonin viipyilevä musiikki.\nSeuraava: Seeking Justice\nOhjaus: Jon Gunn\nPääosissa: Mira Sorvino, Barry Pepper, Cole Hauser, Kate Levering, Maxwell Perry Cotton\nTuotanto: Downes Brothers Entertainment, Lucky Crow Films\nLisämateriaalit: Behind the Scenes, traileri\nTreffit Drewn kanssa TALLENNE


Toistimet « OH7AA - Radioamatöörikerho Kuopion Seitoset\nCategory Archives: Toistimet\nKerhon ja naapurikylien toistinasemat\nKerhon toistimien antennit\nPosted on 11.6.2020 by oh7rj\nKerhon 2m:n toistin on korjattu\nPosted on 31.8.2019 by oh7rj\n30.8 -7VM ja -7AWS asensivat toimivan virtalähteen ja toistin näyttäisi toimivan entiseen tapaan.\nCategories: Kerhon uutiset, Toistimet\nKerhon 2m:n toistin on rikki\nPosted on 23.7.2019 by oh7rj\nToistin on lakannut toimimasta ilmeisesti 17.-18.7, tieto aseman valvojalle tuli 19.7.\n17.7 Kuopiossa oli ukonilma.\nToistimen virtalähteen verkkosulakkeet olivat palaneet, sopivien sulakkeiden vaihtamisen jälkeen virtalähteen sisältä löytyi lisää palaneita sulakkeita ja niiden uusimisen jälkeen sulakkeita paloi vaikkei lähteellä ollut kuormaa. Virtalähteestä ei ole löytynyt dokumentaatiota toistimen papereista eikä netistä.\n23.7 on löydetty Kuopiosta virtalähde, jonka avulla luultavasti päästään tutkimaan, näyttäisikö itse toistin olevan kunnossa.\nOH7RAA 2m toistimen säätöpäivä\nPosted on 7.4.2012 by oh7lzb\nOH7LZB ja OH7VM viettivät lauantain 7.4.2012 OH7RAA:n seurassa. Valtaosa ajasta meni toistinlogiikan koodin mahdollisen bugin metsästykseen (ei onnistunut) ja PIC-prosessorin ohjelmointilaitteen käytön yrittämiseen (onnistui pitkällisen taistelun lopuksi, kun prosessori lopulta osui oikeaan kantaan).\nBuginmetsästys kohdistui 1750 Hz piipan ajoittaisen toimimattomuuden syyn metsästykseen, mutta kovin järkevää syytä ilmiölle ei vielä löytynyt. Avauspiippa lakkasi toimimasta joskus tammikuun aikana, ja korjaantui toistimen sammuttamisella ja uudelleen käynnistämisellä (nk. Vladimir Poveronoff-metodi). Vika ei ole toistaiseksi uusinut. Johdotimme piipantunnistimelta (FX003-piiri) piuhan etuseinän testinastaan, jotta ilmiön toistuessa voidaan testata itse FX003:n toiminta purkamatta toistinta palasiksi. Teimme myös pienen koodimuutoksen, joka saattaa ehkä auttaa, tai sitten ei.\nToistimen kohinasalpaa kiristettiin n. desibelin verran, jolloin ooverin jälkeinen kohahtava häntä lyheni mukavasti parilla sentillä. Kohinasalpa onkin päästänyt toistimelle sisään melko lukukelvottoman kohinaisia signaaleja.\nOoverin maksimipituutta pidennettiin 60 sekunnista 90 sekuntiin. Älköön tätä kuitenkaan otettako ooverin ohjellisena pituutena.\nToistin pysyy nyt lähettimen sammuttua “puoliksi sulkeutuneena” 5 sekunnin sijaan 15 sekuntia. Se aukeaa tänä aikana pelkällä kantoaallolla, eli uutta piippaa ei tarvitse antaa kuin vasta 15 sekunnin päästä toistimen lopetettua lähettämisen.\nOH7UHF ja OH7RDA-3 jälleen sähköistetty\nPosted on 28.3.2012 by oh7lzb\nKerhon ylläpitämä 70cm majakka OH7UHF sekä APRS-toistin OH7RDA-3 olivat ilman sähköä joulukuun 29. päivän myrskystä lähtien, jolloin tuuli pudotti puunlatvan toistinkopin vieressä seisovan sähkötolpan päälle. Latva katkaisi talojohdon ja hajotti tolpan nokassa olevan ylijännitesuojan.\nTiistaina 27.3.2012 sähköt palasivat, ja majakka sekä APRS-digi palasivat ääneen. Tästä kiitokset urakoitsijoille OH7TB, OH7RJ ja Kuopion Energia!\nOH7RAA:n kuuluvuus parantui antennien vaihdolla\nPosted on 29.7.2009 by oh7lzb\nOH7VM vaihtoi toistimen lähetin- ja vastaanotinantennit keskenään ristiin tänään 29.7.2009 klo 0535 UTC, jonka seurauksena toistin alkoi kuulumaan Maaningan tienoilla S3-6 sijasta S9+ tasolla. Toistimen maston nokassa oleva 5/8 aallon vertikaali on siis nyt lähetysantennina, ja hieman matalammalla maston kyljessä oleva pystydipoli vastaanottimella. Dipoli on hieman heikossa vireessä, mikä varmaan palautti tehoa tarpeettoman paljon lähettimen suuntaan.\nToistimen vastaanoton herkkyys ei havaittavasti heikentynyt, toistimen kuuluessa S9 täällä Maaningalla se on edelleen käsikapulalla tai autoasemalla 5W teholla käytettävissä. Toivottavasti toistin kuuluu nyt suurin piirtein yhtä pitkälle kuin mitä se itse kuulee.\nSuoritin tiistai-iltana pienen koeajon Siilinjärven ja Maaningan keskustan kautta, toistin oli autosta 5-10W teholla ja neljännesaallon vertikaalilla käytettävissä muutosta edeltäneellä antenniyhdistelmällä.\nPäivitys 30.7.2009: Keskiviikko-iltana etelään päin ajellessa toistin kuului ja kuuli mobileaseman n. 40 km päästä, viimeiset pätkät menivät läpi mäeltä Leppävirran takaa. Kiitos OH7TD:lle raporteista!\nKuuluvuusraportit ovat tervetulleita vaikkapa kommentteina tähän artikkeliin.\nKuopion 2M toistin OH7RAA äänessä uudella raudalla!\nPosted on 27.7.2009 by oh7lzb\nOH7RAA:n pikkuista vaille 30-vuotias toistinasemaradio ja -logiikka vaihdettiin tänään “uuteen”. Uusi Televa 800-sarjan radio on kotoisin ARP-tukiasemasta ja varustettu OH3HRK:n suunnittelemalla PIC-prosessorilogiikalla, vastaava yhdistelmä lienee käytössä ainakin Erkylän toistimessa. Radio-osan modifioi amatöörikäyttöön sopivaksi OH7PN ja logiikan rakensi OH7LZB. Asennuksen suorittivat OH7VM ja OH7LZB. Kiitokset myös mittalaitteita lainanneille Radioamatööritekniikan Seuralle ja toistinasemakoordinaattori OH2LAK:lle sekä lukuisille #moppe-joukkion kannustajille ja hyvien neuvojen antajille. Ulostulotaajuus on vanha tuttu 145.600 MHz (R0).\nUusi toistin on avattavissa kolmella keinolla: perinteisellä 1750 Hz piipalla, DTMF-*:llä, sekä 118.8 Hz aliäänellä. Toistin myös lähettää 118.8 Hz aliääntä, mistä on iloa kaikilla vähänkin uudemmilla, aliäänikohinasalvalla varustetuilla radioilla, mikäli ulostulotaajuudella on paikallisia häiriötä. Ainakin Pitkälahden ABC:n kulmilla ja jossain päin keskustaa on häiriölähetteitä havaittu.\nAliäänen käyttö ei ole mitenkään välttämätöntä, mutta näppärää se kyllä on. Aliäänellä toistinta avattaessa voi painaa tangentin alas ja sanoa suoraan kutsunsa – toistin aukeaa välittömästi aliäänen kuullessaan ja ilmoittaa oman kutsunsa vasta ensimmäisen “ooverin” jälkeen. Toistinta ei siis välttämättä tarvitse erikseen avata lyhyellä tangentin painalluksella.\nKäytössä ovat entiset antennit, vastaanotinantennina maston huipussa oleva ilmeisesti 5/8 aallon vertikaali ja lähettimellä maston kyljessä vähän alempana oleva pystydipoli. Uuden radion pääteasteesta lähtee tehoa 27W. Entisen pääteaste oli ilmeisesti rikki ja päästi pihalle vain pari wattia, alkujaan sitä on lähtenyt kaiketi n. 7W.\nDuplex-suotimia viritettiin uudestaan. TX-haarassa ei nyt ole erillisiä suotimia ollenkaan, lähettimen spektrin pitäisi olla riittävän hyvä sellaisenaan. Vastaanottopuolen suotimet säädettiin kaikki vaimentamaan 145.600 MHz lähetettä. Ennen osa niistä oli ilmeisesti suodattamassa läheisten kaukohaku- ja ARP-tukiasemien lähetteitä, jotka ovat sittemmin poistuneet keskuudestamme. Jotain uudempia häiriöitä aiheutuva lähetteitä on voinut ilmaantua, seuraillaan niitä ja säädetään suodattimia tarvittaessa uudestaan. Lähetyspuolen pöntötkin mitattiin ja todettiin vireys, ne ovat tarvittaessa käytettävissä.\nLogiikan ohjelmaa voi säätää ja päivittää, ainakin pari korjausta on tehtävä seuraavalla huoltokerralla (mm. DTMF “*0” palauttaa spekulatiivisesti lokaattorin KP32TV).\nEnsimmäiset alustavat käyttökokemukset vaikuttavat lupaavilta, joskin toistin ilmeisesti edelleen kuulee käyttäjien lähetteet paremmin kuin käyttäjät kuulevat toistimen. Tämä voi johtua lähetysantennin hieman matalammasta sijoituspaikasta tai kaapelin “ominaisuuksista”, asiaa tutkitaan tarkemmin myöhemmin.\n70 cm majakka OH7UHF mitattiin ja todettiin asiallisesti toimivaksi. APRS-digipiitteri OH7RAA poistettin käytöstä, ettei se aiheuttaisi häiriöitä toistimen sisäänmenolle. Eipä sille olisi ollut vapaata toimivaa antenniakaan. Toistinasemakoppi siivottiin enimmistä roskista, pölyistä ja hämähäkinseiteistä.\nPosted on 28.9.2008 by oh7lzb\nUuden toistimen logiikka on kytketty radio-osaan, ja tuntuu toimivan odotetulla tavalla. Tässä pieni ääninäyte ulostulotaajuudelta 145.600 MHz: oh7raa-demo.mp3\nToistin aukeaa tällä hetkellä vain DTMF *:llä, mutta 1750 Hz piippatunnistus on rakenteilla, ja mahdollisesti jopa optionaalinen aliääniavaus radioille, joista piippa ja DTMF puuttuvat (esim. jotkin Motorolat ja muut amatöörikäyttöön vapautetut kommersiaaliradiot). DTMF *0 antaa pidemmän paikkatietoraportin:\nDE OH7RAA KUOPIO KP32TW\nViime torstaina toistin kävi OH2K:n säätöpisteellä mitattavana. Tehoa pääteasteesta lähtee sopivat 27W. Vastaanotin on riittävän herkkä, kohinasalpa säädettiin avautumaan -119 dBm ja sulkeutumaan -124 dBm tasolla. Taajuudetkin ovat hyvin kohdallaan. Radio-osaan ei tarvitse koskea, se on hyvin säädetty!


Meistä – Sisustus Patina\nMikä sinulle on tärkeintä, kun hankit tuotteen?\nMeille tärkeää on, että löydät tuotteen, johon ihastut ja joka on täydellinen juuri sinulle. Mutta tärkeää on myös se, että tuote on valmistettu eettisesti ja ekologisesti.\nPeople Treen vaatteet ovat upeita ja monenlaiseen tyyliin sopivia! Vaatteiden takaa löytyy myös vaatteiden tekijöiden uskomattomat tarinat siitä, miten reilun kaupan avulla noustaan köyhyydestä ja toivoittomuudesta parempaan elämään.\nMeille tärkeää on, että vaatteilla on jokin syvempi merkitys. Valitsemalla näitä vaatteita, tulet samalla tukeneeksi naisia, jotka tulevat todella huonoista oloista. Ja samalla, kun reilun kaupan tuella naiset saavat työstään reilua palkkaa ja hyvät työolot, he voivat laittaa lapsensa tehtaan sijaan kouluun ja tulevaisuus näyttää valoisammalta. Vaikutat koko maailman vaateteollisuuden siirtymiseen reilumpaan suuntaan. Tämä on näiden vaatteiden se tärkein juttu.\nPeople Tree on todellinen reilun kaupan ja luomumuodin edelläkävijä maailmalla! Se on ensimmäinen vaatetusalan muoti yritys, joka on saanut Word Fair Trade Organisation (WFTO) hyväksynnän. Tämä sertifikaatti takaa tuotteiden valmistuksen eettisyyden ja vastuullisuuden sekä koko yrityksen tuotantoketjun vastuullisuuden aina luomupuuvillan viljelystä lopputuotteeseen asti. Kaiken yrityksen toiminnan on oltava reilun kaupan periaatteiden mukaista ja People Treellä reilu kauppa on ollut alusta saakka yrityksen ydintä, jo yli 30 vuotta.\nNäissä vaatteissa sykli on hitaampaa kuin pikamuodissa, sillä useat vaatteet valmistetaan perinteisillä käsityömenetelmillä, eikä suuria eriä valmisteta kerralla. Eli jos löydät sopivan asun, ei kannata epäröidä, sillä huomenna sitä ei ehkä enää saa!\nJa mikä parasta nämä vaatteet tuntuvat hyvältä päällä. Et kanna ylläsi myrkkyjä vaan pehmeää luomupuuvillaa tai silkkisen tuntuista tenceliä tai vilpoista pellavaa. Jos haluat lisätietoa koosta tai etsit jotain tiettyä, älä epäröi ottaa yhteyttä! Jos käy niin, että koko ei sopinutkaan, voit vaihtaa tai palauttaa vaatteen ilmaiseksi. Laita vain sähköpostia tulemaan! Tästä voit katsoa ihania, yksilöllisiä People Treen mekkoja!\nJa sitten maaleista.. tarkemmin Vintage Paint kalkkimaaleista!\nJos rakastat käsillä tekemistä, nämä maalit ovat sinulle. Voit käyttää näiden kanssa luovuuttasi rajattomasti. Vintage Paintin kalkkimaaleilla saat upean vanhan tyylistä ja rustiikkista pintaa esimerkiksi huonekaluihin. Tai voit maalata niillä myös seiniä, jolloin seinästä tulee upean mattapintainen.\nKalkkimaalin jäljen ei kuulukaan olla täydellinen vaan ihana rosoisuus ja patinointi saa näkyä. Vahaaminen tai lakkaaminen on tärkeää, jotta kalkkimaalatun pinnan pystyy pitämään puhtaana.\nYrityksen nimeksi muotoutui alkutaipaleella Sisustus Patina, sillä patina viittaa kauniisti vanhenevaan tuotteeseen. Vintage Paint kalkkimaaleilla saat juuri oikeanlaista patinaa. Jos olet herkkä tuoksuille, nämä Vintage Paint kalkkimaalit todennäköisesti sopivat sinulle, koska ne ovat lähes hajuttomia ja vesiohenteisia (tärpättiä et tarvitse, vaan voit puhdistaa siveltimet vedellä). Valmistukseen käytetään vain luonnollisia ainesosia, joten ne ovat turvallisia myös lastenhuonekalujen ja -huoneen maalauksessa. Nämä maalit ovat saaneet myös EU:n ekomerkin (2019), joka on tae maalien ympäristöystävällisyydestä ja turvallisuudesta.\nKalkkimaalit sopivat monentyyppiselle pinnalle kuten puulle, metallille, nahalle ja jopa kankaiden värjäykseen (Katso ohjevideot etusivulta). Saat sen ihanan rustiikkisen ja patinoidun pinnan hiomalla hieman maalauksen jälkeen huonekalun kulmista tai vahaamalla erivärisellä vahalla.\nAina on hyvä hetki maalata huonekalut tai seinät uuteen sävyyn! Ja kun olet maalannut sen yhden pikku jakkaran, innostut kuten monet muutkin, ettet malta jättää sitä siihen, vaan seuraavana on piironki, tuolit, pöydät, kaapit, seinät, matot, kankaat..\nOtamme mielellään vastaan palautettasi ja pyrimme kehittämään verkkokauppaa palautteiden perusteella, jotta siitä tulisi myös sinun lempikauppasi! Monet tuotteet ovat jo löytäneet kauppaan asiakkaiden toiveiden perusteella! Kuuntelemme myös sinun toiveitasi, joten älä epäröi ottaa yhteyttä.\nTervetuloa siis verkkokauppaan! Löydät täältä varmasti lempimekkoja ja -vaatteita juhlaan tai arkeesi sekä kalkkimaaleja tai muita tuotteita! Tilaa tästä tai klikkaa linkkejä tekstissä: https://sisustuspatina.fi/\nPs. Tilaa uutiskirje, niin saat aina ajankohtaiset uutiset ja tarjoukset suoraan sähköpostiisi! Täytä tiedot verkkosivun alalaidasta, kiitos!\nSaat meidät parhaiten kiinni: info@sisustuspatina.fi\nTai voit soittaa numeroon: 050 565 1300, Viivi Botta\nJa tule ihmeessä seuraamaan Sisustus Patinaa instagramissa ja/tai facebookissa.


Kuopion Kantti - Modeo\nKuopion Kantti, tiedon ja tarinoiden kortteli yhdistää kulttuurihistoriallisen museon, luonnonhistoriallisen museon ja kirjaston yhtenäiseksi kulttuuria tarjoavaksi kokonaisuudeksi. Tilojen irtokalustesuunnitelman ja kalustevalinnat toteutti Modeo.\nKuopion kaupungin tilapalvelut käynnistivät kesällä 2020 julkisen kilpailutuksen sopimustoimittajien kesken, jonka tarkoituksena oli löytää suunnitelma ja kalustevalinnat Kuopion museon uudisosan näyttely- ja muiden yleisötilojen sekä henkilökunnan työskentely- ja sosiaalitilojen irtokalusteista. Hankinta toteutettiin käänteisenä kilpailutuksena, eli ranskalaisena urakkana, jossa suunnitelman ja tarjottavien kalusteiden täytyi sisältyä ennalta annettuun kiinteään hintaan.\nKäänteisen kilpailutuksen yksi avaintekijä on laadun vertailu, joka antoi myös meillä Modeolla mahdollisuuksia hyödyntää monipuolista alan osaamistamme. Arvioinnin kohteena olivat itse irtokalustesuunnitelma sekä ehdotetut kalusteet. Asiakkaan asettamissa toiveissa korostuivat tilojen kalusteratkaisut, jotka parantavat toiminnallisuutta, ovat vastuullisia ottaen huomioon ympäristötekijät ja sosiaalinen vastuullisuus sekä kalusteissa käytetyt terveydelle vaarattomat, ympäristöystävälliset ja kestävät materiaalit.\nParhaiten sopivan suunnitelman ja kalustevalintojen myötä kohteen kalustuksen toteuttajaksi valittiin Modeo. Modeon sisustussuunnittelija Riku Tulkin suunnittelema museon yleisö- ja asiakastiloihin suunniteltu irtokalustekokonaisuus koettiin harmoniseksi ja juuri oikealla tavalla uudistuneen museon arkkitehtuuria tukevana ratkaisuna. Modeon suunnitelman visuaalinen ilme nähtiin kokonaisuudessaan erittäin tasapainoisena sekä ratkaisuna, joka kestää aikaa, ja on yksinkertaisessa tyylikkyydessään riittävän eleetön uudistetun museon näyttely-ympäristöön.\nLähtökohtana tilojen suunnittelulle toimi itse historiallinen ja arvokas kohde, ja sen ympärille keskittyvät tapahtumat ja elinikäiseen oppimiseen kannustava muistiorganisaatioiden yleisöpaikka, josta haluttiin kutsuva, innovatiivinen ja vuorovaikutuksellinen. Kalustekokonaisuuden toivottiin edistävän ja tukevan kokonaisvaltaisesti kävijöiden hyvinvointia.\nKohteen irtokalustesuunnitelmassa olemme huomioineet Kuopion museon historiallisen ja arkkitehtuurisen kokonaisuuden merkittävänä muistiorganisaationa sekä keskittyneet kalustevalinnoissa aistiergonomiaan, kestävyyteen ja kalusteiden kokemuksellisuuteen. Suunnittelun lähtökohdissa korostuivat muistin tärkeys osana kokonaisuutta. Riku Tulkin mukaan: ”Muistin määrittely on kaikilla mittapuilla mitattuna hankala, keskustelua herättävä mielen jatke. Erilaisia kokemuksia käsiteltäessä ihmisen muisti on keskeinen tekijä – tunnetasolla vaikuttavat ja mieleenpainuvat tilanteet muistamme parhaiten. Kaikille meille on kuitenkin yhteistä, että voimme tarkastella mennyttä vain nykyhetkestä, jossa tilanteeseen soveltuvat kalusteet taustoineen ovat merkittävässä osassa kokonaisuutta.”\nKalustevalinnoissa halusimme nostaa esille erityisesti kotimaisten suunnittelijoiden, kuten Timo Saarnion, Yrjö Kukkapuron sekä Kari Virtasen ja Johanna Gullichsenin kädenjälkeä. Tilan kokemuksellisuus luo muistoja ja kutsuu meidät tilaan uudestaan. Esimerkiksi kantojen tuomat mielikuvat hetkistä luonnossa ja kalusteiden elegantti käsityöosaaminen ilmentävät Kuopion alueelle ominaista perintöä ja kulttuuria kalusteiden kautta. Lisäksi ne tukevat yhteistä vuorovaikutusta ja tilojen toiminnallista muuntautumista eri tarpeisiin, joita suunnitelmalta toivottiin.\nModeolla syntyneen suunnitelman myötä lopputulos oli asiakasta miellyttävä visuaalinen kokonaisratkaisu, jossa on huomioitu museorakennuksen sisävärisuunnitelma, pääarkkitehdin näkemykset sekä ajallinen kestävyys. Lähtökohtamme ja ajatuksemme on ollut muodostaa arvokas vaikutelma, joka antaa huomion laskeutua huomaamatta tässä kontekstissa olennaisimpaan: kokemuksiin ja elämyksiin, sekä menneen tarkasteluun tästä hetkestä aina vuosikymmeniksi eteenpäin.\nAsiakas: Kuopion kaupunki, tilapalvelut\nPää- ja arkkitehtisuunnittelu: Arkkitehdit Davidsson Tarkela Oy, pääsuunnittelija arkkitehti Jaana Tarkela.\nIrtokalustesuunnittelu: Modeo Oy


Uusi lapsiasiavaltuutettu Elina Pekkarinen: Perheiden hätä on otettava vakavasti – ”Lasten pitää saada kokea, että maailma on mahdollisuuksia täynnä” | Me Naiset\nUusi lapsiasiavaltuutettu Elina Pekkarinen: Perheiden hätä on otettava vakavasti – ”Lasten pitää saada kokea, että maailma on mahdollisuuksia täynnä”\n7.5.2019 klo 19:03\nLapsiasiavaltuutettu Elina Pekkarinen aloitti työssään toukokuun alussa.\nKöyhyyden kitkeminen on Elina Pekkarisen mielestä ensiarvoisen tärkeää.\nNäköalat. Niitä toukokuun alussa lapsiasiavaltuutetun työt aloittava Elina Pekkarinen tahtoisi kaikille lapsille tarjota.\n– Suomalaislapsista osa elää todellisuudessa, jossa vanhempien kaikki energia kuluu talousvaikeuksien, riitojen tai mielenterveys- tai päihdeongelmien kanssa kamppailemiseen eikä tulevaisuuden näköaloja ole, Pekkarinen sanoo.\nTämän todellisuuden Pekkarinen tuntee hyvin aiemmasta työstään, asiantuntijatehtävistään ja tutkimuksistaan lastensuojelussa. Lastensuojelussa hän on kohdannut lapsia, joilla ei ole ollut konkreettistakaan näkymää oman kodin seinien ulkopuolelle. Joillain vanhemmilla ei ollut valmiuksia esitellä lapsilleen edes lähipuistoa, saati tulevaisuuden mahdollisuuksia. Syinä lukkiutumiselle ovat usein mielenterveyden ongelmat, päihteet tai vanhemman omat vaikeat traumakokemukset.\n”Lasten pitää saada kokea, että maailma on mahdollisuuksia täynnä.”\nToisaalta yhteiskuntamme paremminvoivissa piireissäkin esiintyy Pekkarisen mielestä eräänlaista asenteellista köyhyyttä, ”joka kuuseen kurkottaa, se katajaan kapsahtaa” -mentaliteettia.\n– Lapsille olisi aivan elintärkeää saada kokea, että maailma on mahdollisuuksia täynnä. Tämän kokemuksen pitäisi olla kaikkien oikeus perheen yhteiskuntaluokasta, tulotasosta ja muusta henkisestä pääomasta riippumatta, Pekkarinen sanoo.\nEriarvoisuuden vähentämisen, näköalojen tarjoamisen ja moninaisuuden arvostamisen ohella tärkeää tuoreelle lapsiasiavaltuutetulle on, että ruumiillinen kuritusväkivalta saataisiin vihdoin loppumaan.\n– On todella hämmentävää, että tutkimusten mukaan viidesosa suomalaisista hyväksyy edelleen lasten ruumiillisen kurittamisen, josta on puhuttava sen oikealla nimellä: kuritusväkivaltana. Tämä on hyvin erikoista siihenkin nähden, että kuritusväkivalta on ollut laissa kiellettyä vuodesta 1983 alkaen, Pekkarinen sanoo.\nHäntä itseään ei koskaan lapsena kuritettu, mutta hän muistaa hyvin, miten kauhealta tuntui nähdä kuritusväkivaltaa muissa perheissä.\nPekkarinen tietää hyvin myös sen, että väkivallan kokemukset lapsena altistavat niin kuritus- kuin muuhunkin väkivaltaan turvautumiselle aikuisena.\n– Lapsilla on äärimmäisen hyvä selviytymiskyky, ja ikävien kokemusten tilalle voi aina tulla korjaavia kokemuksia.\n6.4.2019 klo 19:01\n”Suomessa on edelleen sateenkaarinuoria, joiden on paettava kotoa turvallisuutensa vuoksi” – asiantuntija kertoo, miten tuet identiteettinsä kanssa kipuilevaa nuorta


STIGA TORNADO 5108 W - ST 550 Twin | Sporttikone\nTehokas puutarhatraktori kaksisylinterisellä 586 cc STIGA-moottorilla ja hydrostaattisella vaihteistolla, jotka yhdistävät erinomaisen suorituskyvyn ja ajettavuuden. Leikkuumenetelmät: sivullepuhallus ja silppuaminen. Leikkuuleveys 108 cm. valinnainen mulching kit.\nLED Ajovalot takaavat hyvän näkyvyyden työskentelyalueella\nMukautuva STIGA Tornado 5108 W, joka on sekä sivullepuhaltava että silppuava, on yhtä tehokas sekä pitkässä, ylikasvaneessa ruohikossa että hyvin ylläpidetyillä nurmialueilla.\nSTIGA Tornado 5108 W -puutarhatraktorissa on äskettäin kehitetty ilmajäähdytteinen, kaksisylinterinen 586 cc STIGA 4-tahtimoottori, jonka V-Twin sylinterien ryhmityksen ansiosta mahdollistaa voimakkaan vääntömomentin vähemmällä tärinällä. Moottorin muotoilu varmistaa myös, että käyttölämpötila minimoituu ja käyttöikää pidentyy.\nVankkarakenteisen kaksiteräisen 108 cm leikkuulaitteen sekä ajansäästön, joka keruusäiliön tyhjentäminen aiheuttaisi, on Tornado 5108 W nopea ja tehokas tapa huolehtia erittäin isoistakin alueista\nTornado 5108 W -päältäajettavalla ruohonleikkurilla ei tarvitse pysähtyä vaihteiden vaihtamista varten, voit säätää nopeutta portaattomasti eteen- ja taaksepäin polkimella. Tämä optimoi ohjattavuuden ja varmistaa, että pystyt leikkaamaan esteiden ympärillä ja välistä turvallisesti ja tarkasti.\nVetokoukku lisävarusteena. Voit työskennellä minkä tahansa tähän puutarhatraktoriin soveltuvan vedettävän lisävarusteen kanssa. Silppuavan leikkuun mahdollistava Multiclip-tulppa, akkulaturi myydään erikseen.


Nunnia ja konnia -musikaali | Lippuja Lontoon West Endin musikaaleihin ja näytelmiin. Varaa ja osta verkossa osoitteessa lontoonmusikaalit.fi\nLippuja: Nunnia ja konnia -musikaali\n2 Liput, ti, 19 hei 2022\nti, 19 hei 2022\nÄlä ohita tätä ainutlaatuista mahdollisuutta nähdä Jennifer Saunders esiintymässä hänen klassikkoelokuvaansa perustuvassa Nunnia ja konnia -musikaalissa. Musikaali saapuu Lontoon West Endiin vain lyhyeksi ajaksi. Tämä Oscar-voittaja Alan Menkenin säveltämä hullunkurinen show saa takuulla hymyn huulillesi!\n- Koe hauska klassikkoelokuvaan perustuva musikaali\n- Kuule Alan Menkenin säveltämiä, mukaansa tempaavia kappaleita\nNunnia ja konnia on pirskahteleva tribuutti ystävyyden, sisaruuden sekä musiikin voimalle. Jennifer Saunders esittää Deloris Van Cartieria, todellista diskodiivaa, jonka elämä muuttuu kertaheitolla hänen liityttyään todistajansuojeluohjelmaan. Hän piileksii paikassa, josta häntä ei löydä kukaan: luostarissa! Abbedissan valvontaan joutunut ja nunnaksi naamioitunut Deloris auttaa siskojaan löytämään äänensä.\nMusikaalin kappaleet ovat palkitun, säveltäjä Alan Menken (Disneyn Aladdin, Notredamen kellonsoittaja, Kaunotar ja kulkuri, Pieni merenneito) käsialaa. Soulista ja diskosta vaikutteita ammentaneet kappaleet ja upeat koreografiat tempaavat sinut mukaansa kaupungin hauskimman musikaalin maailmaan!\nSähköiset liput lähetetään pian varauksen vahvistuttua sähköpostiisi. Tuo mukanasi tulostettu lippu tai näytä se puhelimestasi.\n- Huomioithan, ettemme voi taata yksittäisten esiintyjien mukana oloa jokaisessa esityksessä\n- A- ja B -riveillä ylempänä on rajoitettu näkyvyys kaiteen vuoksi.\nMa–la: klo 19.30\nKe ja la: klo 15.00


Tähtipelaaja hylkäsi KHL:n suurseuran jäätyään ilman luksusasuntoa - sopimuksen purkaminen maksaa yli kaksi miljoonaa euroa\nVenäjän maajoukkuehyökkääjä haluaa päästä pois Moskovan ZSKA:sta.\nJokerien Tommi Huhtalan kanssa nyrkkeilevä Sergei Shumakov (oik.) ei saapunut Moskovan ZSKA:n harjoitusleirille. EMIL HANSSON / AOP\n31.07.2018 klo 13:26\nHyökkääjä Sergei Shumakov ei ole saapunut ZSKA:n harjoitusleirille. 25-vuotias Shumakov harjoittelee tällä hetkellä yksin ja on vaatinut agenttinsa välityksellä ZSKA:ta myymään hänet johonkin toiseen KHL-seuraan.\nShumakovin ja ZSKA:n kiistassa on Sovetski Sportin mukaan kyse paristakin eri asiasta.\nViime keväänä ZSKA:n päävalmentaja Igor Nikitin pudotti Shumakovin pois pelaavasta kokoonpanosta ZSKA:n kohdatessa Gagarin Cupin loppuotteluissa Ak Bars Kazanin. Sovetski Sportin mukaan Shumakov oli rikkonut joukkueen sääntöjä liikkumalla liian myöhään yöjalassa.\nNikitin ei keväällä suostunut kertomaan syytä, miksi Shumakov ei ollut kokoonpanossa. Shumakov väitti kärsivänsä loukkaantumisesta.\nZSKA hävisi Gagarin Cupin finaalisarjan Ak Bars Kazanille 1-4.\nSovetski Sportin lähteen mukaan Shumakov veti herneen nenään myös siksi, ettei ZSKA antanutkaan hänelle luvattua luksusasuntoa Moskovasta.\nShumakovin ja ZSKA:n sopimusta on jäljellä vielä kaksi vuotta. Shumakov ansaitsee kaudessa 125 miljoonaa ruplaa eli noin 1,7 miljoonaa euroa. Lisäksi hän saa Sovetski Sportin mukaan 70 miljoonan ruplan eli 955 000 euron bonuksen.\nJos Shumakov haluaa purkaa 2-vuotisen sopimuksensa ZSKA:n kanssa, se maksaa hänelle 150 miljoonaa ruplaa eli lähes 2,1 miljoonaa euroa.\nPietarin SKA ehdotti ZSKA:lle vaihtokauppaa, jossa Shumakov olisi mennyt Pietariin ja hyökkääjä Sergei Kalinin olisi siirtynyt kaupassa Moskovaan. ZSKA ei suostunut vaihtokauppaan eikä Kalinin halunnut lähteä Moskovaan.\nViime kaudella Shumakov keräsi 47 ottelussa 40 (17+23) tehopistettä. 11 pudotuspelissä hänen saldonsa oli 4 (2+2).\nKHL-areenasta paljastui ikävä yllätys - kahden suomalaisen edustama joukkue on joutumassa evakkoon toiselle puolelle Venäjää: ”Tämä on force majeure”


Rotari 1/2017 by Rotari - Rotarypiiri 1400 - Issuu\nMULTIKOPTERI MAHDOLLISTAA ILMAILUHARRASTUKSEN JALAT MAASSA\nSAKSALAISTEN SOTILAIDEN HAUTAUSMAA NORVAJÄRVELLÄ\n14\tUNTO TERÄKSEN MUISTOLLE 16\tOIKEAA MUSIIKKIA OIKEAAN AIKAAN 18\tROTARIT HISTORIAA SÄILYTTÄMÄSSÄ 20\tTÄTÄ ON ROTARY 25\tMITEN PÄÄSEN MUKAAN ROTARI Rotarypiiri 1400 Päätoimittaja: Jorma Kinnunen Toimitussihteeri: Sampo Puoskari Kustantaja: Rotarypiiri 1400 Materiaalin toimitus: Sampo Puoskari spuoskari@gmail.com http://d1400.rotary.fi/ Rovaniemen Rotaryklubin vaihto-oppilas on 18-vuotias Sonja Hiukka Muoniosta. Seuraa Sonjan vaihto-oppilasvuotta hänen blogistaan.\nKannen kuva: Terhi Vanha\nPÄÄKIRJOITUS JORMA KINNUNEN PIIRIKUVERNÖÖRI\nRotary Rotary on kansainvälinen yli 1,2 miljoonan jäsenen palvelujärjestö, joka on perustettu 1905 ja toimii yli 200 maassa. Suomeen rotaryliike tuli 1920-luvulla ja Pohjois-Suomeen vuonna 1934. Tänä päivänä on Pohjois-Suomessa rotarypiirimme 1400 alueella noin 1100 jäsentä 39 klubissa. Klubit sijaitsevat Ivalon ja Pyhäjärven sekä Kalajoen ja Kuhmon välillä. Rotareihin kuuluu miehiä ja naisia, jotka edustavat eri ammatteja. Rotarit kokoontuvat vähintään kaksi kertaa kuussa viikkokokousten, erilaisten projektien ja tapahtumien merkeissä. Rotarit haluavat olla mukana, koska he haluavat oppia uutta, tehdä hyvää se-kä verkostoi-\ntua ja oppia tuntemaan uusia ihmisiä. Tärkeä osa Rotarya on Rotarysäätiö, joka täyttää tällä kaudella 100 vuotta. Rotarysäätiö kuuluu maailman 10 merkittävimmän säätiön joukkoon ja on vuosien varrella jakanut erilaisiin hankkei-siin yli 3 miljardia Yhdysvaltain dollaria. Merkittävin rotarien käynnistämä hanke on End Polio Now -projekti eli tavoite hävittää polio maailmasta. Tässä asiassa olemme jo hyvin lähellä: tänä alkuvuonna on ollut enää vain viisi tapausta kahdessa maassa. Nuorisoon kohdistuvat toimet ovat kuuluneet Rotaryn toimintaan jo vuosikymmeniä. Merkittävin niis-\ntä on nuorisovaihto. Tämän ohella meillä on ”nuorrotarien” järjestöt: Rotaract ja Interact. Tämä Rotarylehti kohdistuu erityisesti piirimme pohjoiseen alueeseen: Koillismaahan ja Lappiin. Huhtikuun lopun piirikonferenssi Rovaniemellä on Rotarypiirin tärkein vuotuinen juhla ja tapaaminen. Erityistä hohtoa tilaisuuteen tuo Rotarysäätiön 100-vuotisen toiminnan juhlinta. Toivon Teille kaikille miellyttäviä lukuhetkiä!\nEsa Virtasen kädessä on lentävä härpäke, jolla voisi kuvata vaikka lohen väsytystä.\nFacebookissa ja muuallakin netissä pyörivät, ilmasta kuvatut filmit ihastuttavat katsojia. Kuva on kirkas ja ihmeen vakaa. Kuka ja millä tavalla niitä otoksia kuvaa? Esa Virtasen vierailu selvensi asiaa, kun hän sattumalta näytti Nivanpäässä ilmasta kuvaamaansa otosta. ”Kyseessä on multikopteri, johon on kiinnitetty kamera. Sellainen pieni, miehittämätön lentävä härpäke”, Virtanen selventää. ”Olin jo pitkään miettinyt ja harkinnut sellaisen hankkimista, sillä olen aikaisemmin harrastanut pienoispurjekoneita sekä lentänyt purjelentokonettakin. Kun sitten kuulin Esa Kassisen hankkineen multikopterin, innostuin itsekin ostamaan vastaavan.” Multikopteri vaatii jonkin verran vapaata tilaa ympärilleen, joten tapasimme Esa-parin kanssa Pellon\nalakoulun parkkipaikalla. Ilmailusäännöt rajoittavat multikopterin lentokorkeuden 150 metriin. Näin kopterit eivät häiritse siviili-ilmailuliikennettä. Toinen rajoittava seikka on se, että kopteria ei saa lennättää ihmisten päällä. Tosin tästä ovat poikkeuksena luvan varassa liikkeellä olevat ammattilaiset. Kopterin on myös oltava koko ajan ohjaajansa näkyvissä. Kuvausta koskevat normaalit valokuvausta koskevat säännöt. Voimalähteenä miesten koptereissa on 5 400 mAh lithiumakut, jotka mahdollistavat reilun 20 minuutin lentoajan. Kopteria ohjataan lähettimestä kahdella joystick -tyyppisellä sauvalla. Kameran lähettämä kuva näkyy pieneltä ruudulta. Kuva on hämmästyttävän vakaa, vaikka pieni kopteri saattaa heilua rajustikin tuulessa. Selitys löytyy gimbaalista eli kameravakauttimesta, joka pitää kameran asennon vakaana ja halutulla tavalla suunnattuna riippumatta kopterin asennosta.\nHelppo lennätettävä Kopteria on helppo käsitellä ohjaimen avulla. Monenlaiset asetukset helpottavat omalta osaltaan ohjaamista. Esimerkiksi home-komennolla kopteri lentää automaattisesti ohjaimen luo, mutta ei osaa itsenäisesti väistellä välillä olevia esteitä.\nKopterin karkaamisen liian kauaksi voi myös estää asetuksilla. Kopteria ei ole viisasta lähteä lennättämään kovin rajulla tuulella, mutta 5–6 sekuntimetrin tuulessa se onnistuu vielä. Vesisade on toinen rajoittava tekijä, samoin pakkanen. Valmistajat lupaavat vain vähäisen pakkasenkeston, mutta miehet tietävät lentämisen onnistuvan parinkymmenen asteen pakkasessakin.\nIsojen poikien leluja ”Nämä kamppeet ovat vain harrastelijoiden käyttöön, hinnaltaan tuhannen euron molemmin puolin. Halvimmillaan pienen, sisällä lennätettävän kopterin, jolla voi myös kuvata, saa parilla sadalla eurolla. Ammattilaiskamppeista saa helposti pulittaa kymppitonninkin”, miehet tietävät. Tuhat euroakin tuntuu isolta rahalta, joten miksi kopteri hankintaan?”Isojen poikien lelujahan nämä ovat, mutta mukavia sellaisia”, molemmat naurahtavat. Esa Virtasella on kuitenkin haave: ”Kun pääsisin kuvaamaan Väylän päällä lähietäisyydeltä lohen väsytystä!” Totta, sillä otoksella riittäisi Facebookissa tuhansittain katsojia.\nESA VIRTANEN PELLON ROTARYKLUBIN PRESIDENTTI. TOIMINUT AIEMMIN KLUBIN PRESIDENTTINÃ„ 2012-2013.\nRovaniemi-Napapiirin klubin projekti:\nSaksalaisten sotilaiden hautausmaa Norvajärvellä Rovaniemi-Napapiirin Rotaryklubilla on alueellisesti merkittävä ja kunnialla hoidettu kansainvälinen tehtävä. Klubi hoitaa sekä saksalaisten sotilaiden hautausmaata että norjalaisten Suomen rintamalla kaatuneiden vapaaehtoisten muistomerkkiä Rovaniemen Norvajärvellä. Hautausmaa on Rovaseudulla matkailukohteena merkittävä, siellä käy vuosittain noin 10000 vierasta.\nSuomen rintamilla kaatui toisen maailmansodan aikana noin 15000 saksalaista sotilasta. Suurin osa vainajista on haudattu nykyisen Venäjän alueelle, kuten Parkkina-Petsamoon ja vanhaan Sallaan. Nykyisen Suomen alueelle kenttähautoihin haudatut saksalaiset koottiin suomalaisten poliisien ja\nHautausmaalla oleva graniittinen kappelirakennus\nvapaaehtoisten voimin yhteistyössä saksalaisten kanssa pääosin 19521959 ja siunattiin haudan lepoon Etelä-Suomessa Helsinki-Honkanummen ja Pohjois-Suomessa Norvajärven hautausmaille.\nRovaniemi-Norvajärven kokoomahautausmaa sijaitsee 18 kilometriä Rovaniemen keskustasta pohjoiseen luonnonkauniissa metsäisessä niemessä. Hautuumaa-alue on luovutettu Suomen ja Saksan valti-\nEERO PAJULA oiden välisellä sopimuksella saksalaisille hautausmaakäyttöön. Alue on rajattu luonnonkivistä rakennetulla kiviaidalla. Polku johtaa portin läpi punagraniittiseen mausoleumiin, jonka korkeassa eteisaulassa on veistos “Äiti ja poika”. Tällainen ”Pieta”-veistos on eri muodoissaan useimmilla saksalaisilla sotilashautausmailla. Kun veistos omalta osaltaan kuvaa arktisten olosuhteiden kovuutta ja raakuutta ja sodan armottomuutta, antavat auringon paistaessa mausoleumin sisälle väriä - kuin toivona elämän jatkuvuudesta - lyijylasimaalauksista tehdyt ikkunat. Niiden nimikin on ”Flamme des Lebens” ”Elämän liekki”.\nYli 2500 vainajaa Kappelin, mausoleumin, on suunnitellut arkkitehti Otto Kindt Hampurista. Mausoleumi on rakennettu vuosina 1959-1963, vihkiäiset olivat elokuun 31. päivänä\n1963. Rakennustyön teki Kemin Rakennus Oy Rovaniemeltä. Massiivinen punagraniitti on Vehmaalta Länsi-Suomesta. Mausoleumiin on haudattuna yli 2500 toisessa maailmansodassa kaatunutta saksalaista. Päätilassa on 8 suurta kalkkikivitauluriviä. Yksittäisiin tauluihin on kaiverrettu kyseisen taulun alla lepäävistä vainajista nimi, sotilasarvo sekä syntymä- ja kuolinpäivämäärä. Vainajat ovat arkuissa kalkkikivitaulujen alla olevissa hautaholveissa. Arkut on hautaan laskettaessa asetettu holviin siten, että jokaisen vainajan arkku sijaitsee suoraan nimitaulun alapuolella. Aulassa olevassa nimikirjassa on aakkosjärjestyksessä tunnistettujen vainajien nimet.\nRisti rannalla Hautausmaa-alueella on järven selkää vasten näkyvä kookas teräksinen risti, jonka juurella on muistotaulussa teksti, joka vapaasti käännettynä tarkoittaa: “Kunnioituksemme kaikille niille sotilashau-\nVeljiä talkoissa hautausmaal\ndoille, jotka ovat rakkautemme tavoittamattomissa ja siunaamme ne Jumalan rauhaan”. Ristillä muistetaan kaikkia niitä kaatuneita, jotka vielä ovat kenttähaudoissaan tai kadonneina. Mausoleumin edusta on varovaisella puuston ja kasvuston hoidolla avattu niin, että Norvajärven selkä avautuu rakennuksen edestä. Saksalaisista sotilasvainajista ja sotilashautausmaista vastaa yhdistys nimeltään ”Volksbund Deutsche Kriegsgräberfürsorge e.v”. Norvajärven hautausmaa on yksi sadoista Euroopassa olevista saksalaisten sotilaiden hautausmaista. Yksittäiset vainajat tai sota-aikaisissa kenttähaudoissa olevat saksalaiset kaatuneet sotilaat halutaan ja pyritään voimavarojen ja mahdollisuuksien mukaan siirtämään Norvajärven tyyppisille kokoomahautuumaille. Esimerkiksi entisen Neuvostoliiton alueella ei vielä pääosin ole päästy tekemään sodassa saksalaisten puolella kaatuneiden kokoamista ja hautaamista tavoitetilan mukaisesti.\nKlubi hoitaa Rovaniemi - Napapiirin Rotaryklubi on vuodesta 2002 alkaen vastannut hautausmaan hoidosta ja huolehtii paikan päällä kaikista hautausmaahan liittyvistä asioista. Tärkeimmät tehtävät ovat: •\topastaa kävijöitä, so. antaa tietoja aukioloajoista, tiedottaa eri\nviestimissä, vastata tiedusteluihin jne. •\thuolehtia sekä hautausmaa-alueen että rakennusten kunnossapidosta ja siivouksista •\thoitaa puustoa ja muuta kasvustoa •\tvalvoa alueen kuntoa, ilmoittaa epäselvyyksistä ja hoitaa mahdollinen alihankkijoiden kanssa toteutettava korjaaminen yhdessä saksa-\nlaisten kanssa •\thoitaa netissä tilattavien hautakoristeiden vienti ja niihin liittyvä valokuvaus •\tosallistua ja tukea saksalaisten hautuumaan kunnossapidon vuoksi järjestämien nuoriso- tai Bundeswehrin sotilaiden kunnossapitoleirien suunniteluun ja toteutukseen. •\tmatkailuoppaiden (vast.) kou-\nlutus. Hautausmaa on vuosittain avoinna 1. toukokuuta - 30. syyskuuta välisenä aikana, säävarauksella. Kävelytiestön talvikunnossapitoa ei tehdä.\nNorjalaisten muistomerkki Rovaniemi - Napapiirin Rotaryklubi on vuodesta 2010 vastannut myös\nNorväjärven saksalaisten sotilaiden hautausmaan pysäköintipaikalla olevan norjalaisten Suomen rintamalla kaatuneiden vapaaehtoisten muistomerkin ja sen ympäristön hoidosta. Muistomerkki on vihitty 1994. Nyt, kun jatkosodasta on jo kulunut lähes 60 vuotta, ei kaatuneiden norjalaisten sotaveteraanien aseveljillä enää ole kykyä hoitaa muistomerkkiä.\nUnto Teräksen muistolle Unto Kalevi Teräs syntyi Säkkijärvellä 29.7.1925 ja menehtyi vakavan sairauden uuvuttamana terveyskeskuksessa 27.1.2017.\nliso Iris ja he olivat avioliitossa 63 vuotta. Vuonna 1958 hänet valittiin silloisen Rovaniemen vapaaopiston rehtoriksi.\npäivittäin. Kesäisin kunto pysyi hyvänä hyötyliikunnan merkeissä. Kesäpaikka Hauenleuka Puulaveden rannalla oli hänelle erittäin rakas.\nHän kirjoitti ylioppilaaksi Turun Suomalaisesta Yhteiskoulusta kesällä 1945. Asevelvollisuutta hän suoritti rintamalla ja joutui jatkamaan asepalvelusta vielä varusmiehenä sodan loputtua. Filosofian maisteriksi Unto valmistui vuonna 1952 Turun yliopistosta. 1950-luvulla hän opiskeli Yhdysvalloissa Fulbright -stipendiaattina.\nRovaniemellä alkoivat työntäyteiset ja kiireiset työvuodet. Unto kehitti opistoa voimakkaasti ja opiston ainevalikoimat monipuolistuivat ja opisto alkoi laajeta. Vuosina 196364 hän toimi oman työnsä ohella Rovalan Setlementin va. toiminnanjohtajana. Unto oli mukana aktiivisesti vapaan sivistystyön eri järjestöjen hallinnossa ja hän toimi Rovaniemen seurakunnan kirkkovaltuuston puheenjohtajana.\nRotary-toiminta oli lähellä hänen sydäntään. Hän oli Rovaniemi - Napapiirin Rotaryklubin charterjäsen, Paul Harris Fellow ja kunniajäsen. Hänen pitämänsä esitelmät olivat aina laadukkaita ja mielenkiintoisia. Muistamme Unton todella palveluauliina ja korrektina henkilönä ja rotaryveljenä.\nTyöuransa hän aloitti Kemissä Veitsiluodon kansalaisopiston rehtorina ja Luotolan Setlementin toiminnanjohtajana vuonna 1953. Opiston henkilökunnasta löytyi myös puo-\nEläkevuosinaan Unto huolehti kunnostaan esimerkillisesti. Talvisin hän hiihteli Ounasvaaralla lähes\nHäntä jäivät kaipaamaan puoliso ja lapset perheineen. Rotaryveljet Erkki Mäntyniemi ja Oiva Nissinen\nOikeaa musiikkia oikeaan aikaan Pellolaisen Viihdeväylän aloittaessa 1980-luvulla toimintansa oli musiikin toimittaminen asiakkaalle sitä, että lähetettiin artisti, bändi, tiskijukka tai karaokelaitteet ja isäntä. Tai kaikki. Sitten tulivat cd-levyt ja musiikki erilaisilla tallennusmuodoilla välitettynä.\nNykyisin musiikki toimitetaan pääasiassa digitaalisena lankoja pitkin Maestro-palvelun avulla. Suurimpia asiakkaita ovat ravintolaketjut ja alueena on koko Suomi. Toimistot ovat Pellossa ja Helsingissä. Viihdeväylän toiminta on alusta saakka keskittynyt musiikin välittämiseen suomalaisten yritysten käyttöön. ”Oikeaa musiikkia oikeaan aikaan eli palvelemme suomalaisia yrityksiä taustamusiikin ja kaiken muun musiikin saralla. Nykytekniikka on\nmahdollistanut työn tekemisen kotiseudulta käsin”, kertoo Viihdeväylä Oy:n toimitusjohtaja Kalervo Vanha. ”Toimistoja on kaksi, Pellossa ja Helsingissä.”\nMullistava digiaika Digitaalinen musiikki mullisti alan parikymmentä vuotta sitten. Viihdeväylä on ollut alansa edelläkävijöitä digitaalisen musiikin välittämisessä ja kanavien kehittämisessä. ”Maestro-palvelumme julkisiin ti-\nloihin pitää sisällään kaiken tarvittavan digitaalisen viihteen samassa ohjelmassa: taustamusiikin, SportTV:n, radiokanavat, karaoken, jukeboksin ja digitaalisen mainonnan.” Varsinainen juju on siinä, että kaikki palvelut ovat samassa ohjelmassa. ”Ei tule tilanteita, joissa esimerkiksi televisio ja taustamusiikki soivat päällekkäin, eikä tarvita erillisiä di-\ngiboxeja maksuTV:tä varten. Asiakas voi valita haluamansa palvelut tarpeen mukaan ja ajastimella oikea sisältö soi oikeaan aikaan.” Palvelu sopii kaikkiin asiakastiloihin. Palvelusta löytyy helposti satoja valmiita soittolistoja tyylilajin tai tunnelman mukaan, jotka sopivat ravintolaan, kauppaan, kuntosalille tai kauneushoitolaan. Minne vaan.” Sovellus ladataan Windows Storesta Windows 10-käyttöjärjestelmälle. ”Systeemi on hieno, eikä markki-\nnoilla ole vastaavaa. ” Viihdeväylällä on kahdeksan työntekijää, ja yrityksen suurimpia asiakkaita ovat ravintolaketjut. ”Menestyvän yrityksen salaisuus on se, että johtaja palkkaa itseään fiksumpia alaisia töihin. Meillä jokaisella on oma vastuualue ja tiiminä työskentely sujuu hyvin. Oma tehtäväni on myydä ja luoda kontakteja sekä jakelusopimuksia”, sanoo Vanha.\nKALERVO VANHA PELLON ROTARYKLUBIN JÄSEN. TOIMINUT KLUBIN PRESIDENTTINÄ 2011-2012\nRotarit historiaa säilyttämässä 18\nProjekti on työllistänyt Pudasjärven Rotareja jo 14 vuoden ajan.\nSuomi viettää tänä vuonna 100 vuotista itsenäisyyttään. Itsenäisyys on ollut uhattuna sotien kautta. Suomen ja Neuvostoliiton välillä käytiin kaksi sotaa, Talvisota ja Jatkosota. Viimeksi mainittu päättyi aselepoon 4. syyskuuta 1944. Moskovan välirauhansopimus solmittiin 19. lokakuuta 1944. Sopimuksen mukaan Suomen oli lopetettava suhteensa Saksaan ja tämän lisäksi 2. artiklan mukaan riisuttava aseista 15. syyskuuta 1944 jälkeen Pohjois-Suomessa olevat saksalaiset joukot, joiden vahvuudeksi arvioitiin noin 220.000. Mannerheim antoi 22. syyskuuta 1944 päiväkäskyn, jonka mukaan suomalaisten oli täytettävä rauhansopimuksen ehdot. Tulevan sodan takia Lapin ja osa Oulun läänin väestöstä evakuoitiin Ruotsiin ja tulevan sotatoimialueen ulkopuolelle Suomeen, lähinnä Pohjanmaalle. Evakuoitavia oli noin 100000. Suomalaiset joukot vetäytyivät itärajalta ja osa niistä siirrettiin Oulun lääniin rintamasuuntana pohjoinen. Ensimmäinen aseellinen yhteydenotto suomalaisten ja saksalaisten joukkojen välillä oli Pudasjärvellä 28. syyskuuta 1944. Tästä alkoi Lapin sota. Lapin sota kesti 25. huhtikuuta 1945 saakka, jolloin viimeiset saksalaiset poistuivat Suomen Lapista.\nHymyilevät rotarit historian kimpussa.\nKlubin Lapin sota -projekti Pudasjärven Rotaryklubi aloitti Lapin sota -projektin vuonna 2003. Tämän projektin tarkoituksena on ollut tuoda esille Lapin sodan tapahtumia ja erityisesti tapahtumia nykyisen valtatie 20:n varrella olevassa Hetekylän risteyksen maastossa syksyllä 1944, jossa ammuttiin ensimmäiset Lapin sodan laukaukset. Projekti on työllistänyt Pudasjärven Rotareja jo 14 vuoden ajan. Maastoon on rakennettu matkailijoita\nkiinnostava historiallinen, Lapin sotaa kuvaava pysyvä näyttely, joka sisältää Lapin sodan muistomerkin viereen hankitun 76 mm panssaritorjuntatykin sekä läheiseen maastoon rakennetun sota-ajan korsun juoksuhautoineen ja panssaripesäkkeineen. Tänä vuonna on alueella tarkoitus tehdä Suomen itsenäisyyden kunniaksi suurempi peruskunnostus. Kunnostus työllistää Rotaryklubin veljiä koko kesän.\nTätä on rotary Rotary on eettisellä pohjalla toimiva kansainvälinen palvelujärjestö, joka perustettiin Chicagossa 23.2.1905. Suomen ensimmäinen rotaryklubi perustettiin Helsinkiin 1.12.1926. Pohjois-Suomen ensimmäinen rotaryklubi oli Oulun Rotaryklubi, joka perustettiin toukokuussa 1934. Rotarit toimivat rotaryklubien kautta. Jokainen rotari kuuluu johonkin rotaryklubiin ja jokainen klubi on suoraan Rotary Internationalin alainen toimija. Klubit määräävät itse omasta toiminnastaan linjassa Rotary International arvojen ja toimintamallien kanssa. Säätiön keskittymisalueet ovat: •\tRauha ja konfliktien sovittelu •\tSairauksien ehkäisy ja hoito •\tVesi ja sanitaatio •\tÄitien ja lasten terveys •\tPeruskoulutus sekä luku- ja kir\tjoitustaito •\tTaloudellinen ja yhteiskunnalli\tnen kehittäminen\nNykyään rotareita on yli 1,2 miljoonaa, klubeja yli 34 000 ja toimintamaita tai itsehallinto-alueita 200. Suomessa on rotaryklubeja noin 300, joista Pohjois-Suomessa 39. Suomen klubeissa on runsas 10 000 jäsentä. Piirin 1400 jäsenmäärä on noin 1100. Klubit kutsuvat jäsenikseen paikkakuntiensa hyvämaineisia ammattimiehiä ja -naisia. Säännölliset, viikoittaiset muiden ammattiryhmien edustajien tapaamiset lisäävät jäsentensä ymmärrystä eri amma-\nPiirin klubit HAAPAJÄRVEN ROTARYKLUBI HAAPAVEDEN ROTARYKLUBI HAUKIPUTAAN ROTARYKLUBI IVALON ROTARYKLUBI KAJAANIN ROTARYKLUBI KAJAANI ELIAS ROTARYKLUBI KALAJOEN ROTARYKLUBI KEMIN ROTARYKLUBI MERI-KEMIN ROTARYKLUBI KEMIJÄRVEN ROTARYKLUBI KUHMON ROTARYKLUBI KUUSAMON ROTARYKLUBI MUHOKSEN ROTARYKLUBI NIVALAN ROTARYKLUBI OULAISTEN ROTARYKLUBI MERI-OULUN ROTARYKLUBI MERIKOSKEN ROTARYKLUBI OULUN ROTARYKLUBI OULU CITYN ROTARYKLUBI OULUN ETELÄINEN ROTARYKLUBI OULU INTERNATIONAL ROTARY CLUB OULUJOKI ROTARYKLUBI OULUN TULLIN ROTARYKLUBI TUIRAN ROTARYKLUBI OULUNSALO-SIIVET ROTARYKLUBI PELLON ROTARYKLUBI PUDASJÄRVEN ROTARYKLUBI PYHÄJÄRVEN ROTARYKLUBI PIETARI BRAHEN ROTARYKLUBI RAAHEN ROTARYKLUBI ROVANIEMEN ROTARYKLUBI ROVANIEMI-NAPAPIIRIN ROTARYKLUBI ROVANIEMI SANTA CLAUS ROTARYKLUBI SODANKYLÄN ROTARYKLUBI SOTKAMON ROTARYKLUBI TAIVALKOSKEN ROTARYKLUBI TORNION ROTARYKLUBI YLIVIESKAN ROTARYKLUBI YLIVIESKA-JOKIVARSI ROTARYKLUBI